(UNTOLD)
(พิพิธภัณฑ์หลอน ลาสเวกัส เนวาดา)
ผมเพิ่งมาทำงานที่นี่ได้แค่ไม่กี่เดือน
แล้วเจ้านายก็พูดกับผมว่า
"นี่ นิทรรศการแกลเลอรีศิลปะที่เราจัดอยู่น่ะ
ฉันจะรื้อออกหมดเลยนะ
เพราะฉันมีงานจัดแสดงชิ้นใหม่
นายไม่เชื่อแน่ว่าฉันได้อะไรมา"
พอเดินเข้ามาในห้อง
เขาจัดวางเตียง โต๊ะข้างเตียง
และกระจกจากห้องนั้นขึ้นมาใหม่
ห้องที่ลามาร์ โอดอมเคยใช้เสพยาเกินขนาด
และนี่ก็เป็นเตียงหลังนั้นเลย
โอดอมบุกเข้าหาห่วง
กระโดดชู้ตกลางอากาศ ลงไปแล้ว
นี่คือสถานที่
ที่ผมได้รับประสบการณ์ชวนสะเทือนขวัญที่สุด ที่เคยเจอมาเลย
เหมือนมีอะไรขาวๆ ไหลออกมาจากปากเขา
ให้พวกเขารีบมาเลยนะคะ
ยังไงไม่ทราบได้ เหตุการณ์ที่เกิดขึ้นที่เดอะเลิฟแรนช์
ตามมาหลอกหลอนผมถึงที่ทำงานใหม่ ในพิพิธภัณฑ์หลอนแห่งนี้
ไบรอันต์ส่งให้โอดอม โอดอม…
ยัดลงไปเต็มแรง
เรื่องนี้เป็นที่พูดถึงกันให้ทั่ว
ใครๆ ก็กำลังพูดถึงโคลอี้ คาร์เดเชียน กับลามาร์ โอดอม
โคลอี้ คาร์เดเชียนแต่งงานกับลามาร์ โอดอม
ในงานแต่งสุดหรูที่เนืองแน่นด้วยแขกดังๆ
โอดอมควงลูกอ้อมหลัง ล้อกันเล่นใช่ไหม
ผมกลัวความตายนะ
ผมกลัวที่จะไม่ได้อยู่ตรงนี้อีก
หลังจากเป็นข่าวพาดหัว เรื่องยาเสพติดและปัญหาชีวิตคู่
โอดอมก็ถูกจับกุมตัว
ลองนึกดูสิ ถ้าลามาร์ โอดอมตาย
แล้วพวกเขาต้องฝังผมล่ะ
ลามาร์ โอดอมถูกพบหมดสติในซ่อง
เส้นเลือดสมองแตกหลายจุด สมองเสียหาย
เขายังไม่ฟื้น และอาการวิกฤตมาก
ผมเส้นเลือดในสมองแตก 12 ครั้ง หัวใจวายหกครั้ง
นั่นไม่ใช่เรื่องธรรมดาเลย
รู้ไหมว่านี่ใคร
นี่ลูกชายคุณ
เราเรียกเขาว่าแอลเจ
ผมตายไปสามวัน
แต่ผมรอดมาได้
(UNTOLD)
(ความตายและชีวิตของลามาร์ โอดอม)
หายใจเข้าทางจมูก
รับรู้ถึงลมหายใจเข้า
ค่อยๆ ผ่อนลมหายใจออก
รู้สึกถึงเท้าของคุณ
ผ่อนคลายต้นขา
ส่งความรู้สึกนั้นไล่ขึ้นมาตามกระดูกสันหลัง
รู้สึกถึงลมหายใจที่ไหลเข้ามา
แล้วหายใจออก
ก็ประมาณนั้น
(เอ็นบีเอ รอบชิงชนะเลิศ 1998)
เวลาผมอธิบายวิธีการที่ผมใช้
ตลอด 25 ปีของการเป็นโค้ช
เราใช้คำว่า "หนึ่งลมหายใจ หนึ่งจิต"
ผมอยากให้นักกีฬาทุกคนซึมซับ
สิ่งที่ผมเชื่อว่าเป็นหนทางใช้ชีวิตที่ถูกต้อง หรืออย่างน้อยก็เป็นหนทางที่เหมาะสม
เพราะผมคิดว่าเป็นเรื่องสำคัญ ที่พวกเขาจะเติบโตต่อไปในฐานะผู้ชายคนหนึ่ง
ผมมักจะบอกว่านี่คือการเปลี่ยนแปลงตัวตน ไม่ใช่แค่แลกเปลี่ยนผลประโยชน์
และเป็นการทำความเข้าใจแต่ละคน ในแบบที่เขาเป็น
ช่วงปิดฤดูกาลของทีมเลเกอร์สเริ่มต้นขึ้น โดยคนคาดหวังว่าพวกเขาจะชนะ 70 เกมขึ้นไป
แต่ตอนนี้พวกเขามีปัญหาเดิมที่ต้องจัดการ
นั่นคือความสัมพันธ์เดี๋ยวดีเดี๋ยวร้าย ระหว่างโคบี ไบรอันต์กับชาคีล โอนีล
คนอยากให้ผมลดระดับการเล่นลง
ผมไม่ทำแบบนั้นแน่
ผมอยากเป็นผู้เล่นที่เล่นเพื่อทีมมาตลอด
ถ้าผมไม่ใช่หมาใหญ่ บ้านนี้ก็ไม่มีคนเฝ้าแน่
โคบีบอกว่า "ไม่สำคัญว่าใครเป็นคนคุมทีม
แต่ใครก็ห้ามเข้าค่ายซ้อมในสภาพอ้วนและไม่ฟิต"
โคบีอยากได้แหวนแชมป์โดยไม่มีชาคีล โอนีล
ปี 2004 ชาครู้สึกว่าเขาถูกหักหลังนิดๆ
ผู้บริหารตัดสินใจเลือกสนับสนุนโคบี
และสร้างทีมโดยให้เขาเป็นแกนหลักระยะยาว
พาดหัวข่าวใหญ่ของลีกคืนนี้
ลอสแอนเจลิส เลเกอร์สกับไมอามี ฮีต ตกลงแลกตัวผู้เล่นกัน
โดยจะส่งชาคีล โอนีล หนึ่งในผู้เล่นเซนเตอร์ที่ยิ่งใหญ่ที่สุดตลอดกาล
ไปยังเซาท์ฟลอริดาที่มีแดดจ้า
ชาคเลยถูกย้ายออกไป โคบีได้อยู่ต่อ
และลามาร์ก็เข้ามาในดีลแลกตัวนี้
พวกเขาย้ายชาคีล โอนีลไปไมอามี โดยแลกกับผู้เล่นสามคน
ที่จะทำให้รายชื่อผู้เล่นของแอลเอ ดูต่างไปจากเดิมสุดๆ
ทีมนี้กำลังเปลี่ยนแปลงครั้งใหญ่ครับ
และไม่รู้ว่ามันจะเปลี่ยนไปทิศทางไหน
เรามีผู้เล่นดาวรุ่งหลายคน
ที่ต้องพิสูจน์ตัวเอง และผมก็ตื่นเต้นมากเลย
จากโรดไอแลนด์ ลามาร์ โอดอมครับ
มันบ้ามาก เพราะก่อนหน้านั้นผมอยู่ทีมคลิปเปอร์ส
ส่งให้โอดอม โอดอมลุยจากเส้นหลังอีกครั้ง
ตอนนั้นผมคิดตลอดว่า
"ให้ตาย ฝั่งนั้นดูดีชะมัด"
แล้วผมก็ย้ายจากคลิปเปอร์สไปฮีต
แล้วก็ย้ายมาเลเกอร์ส มันเหมือนฝันที่เป็นจริงเลย
กับลามาร์ ก็มีบางอย่างที่เราต้องปรับเขา
เพื่อให้เขาเล่นเข้ากับทีม
เขาเคยเจอเหตุการณ์หนึ่ง เขาเคยถูกคลิปเปอร์สสั่งพักการแข่ง
ผมผิดหวังในตัวเองนะ
ที่จัดการตัวเองได้ไม่ดี
เรื่องใช้สารเสพติด หรืออะไรก็ตามที่คนเรียกกัน
หลังจากนั้น เขาก็ถูกแลกตัวไปไมอามี
นี่คือทีมใหม่ของผม
เขาเป็นผู้เล่นที่ไม่คุ้นเคยกับวินัย
หรือการฝึกซ้อมที่เข้มข้น
หนึ่งถึงสอง ซ้อมวิ่งตามเส้นสนาม
แต่คุณก็เห็นได้เลยว่าเขามีความยิ่งใหญ่อยู่ในตัว
เลเกอร์สได้บอล มาดูกันว่าจะทำแต้มได้ไหม
ลามาร์ โอดอมอาจได้ฟาวล์ด้วย
เป็นไงล่ะ
และเพื่อนร่วมทีมก็คอยสนับสนุนเขาจริงๆ
มันคือชุมชนหนึ่งเลย และลามาร์ก็รักการอยู่ในทีม
มันคือครอบครัวของเขา
(ควีนส์ นิวยอร์ก)
วิชาโฮมรูมจะนั่งตามลำดับตัวอักษรค่ะ
นามสกุลฉันขึ้นต้นด้วยตัวเอ็ม ของเขาตัวโอ เราเลยเจอกันแทบจะวันแรกเลย
บางครั้งฉันก็เห็นเขานั่งท้ายรถบัส ซึ่งเป็นที่นั่งของเด็กเท่ๆ
แต่ถ้าวันไหนฉันไม่เห็นเขาบนรถ
นั่นเพราะเขาจะมาหลังระฆังโฮมรูมดัง
บางครั้งเขาก็จะมาแบบกำลังผูกเนกไท
เหมือนแต่งตัวยังไม่เสร็จ ยังแปรงฟันอยู่
เขาใช้ชีวิตตามจังหวะของตัวเองเสมอ
ตอนนั้นฉันคบอยู่กับคนคนหนึ่งที่เขารู้จัก
ฉันจำได้ว่าฉันร้องไห้อยู่ในวิชาโฮมรูม
ลามาร์ก็พูดว่า "อย่าร้องไห้เพราะหมอนั่นเลย ให้โอกาสฉันบ้าง"
เขามีเสน่ห์เสมอเลยค่ะ
ตอนนั้นฉันยังไม่รู้หรอกว่ามันเรียกว่าเสน่ห์
ทุกคนถูกดึงดูดเข้าหาเขา
ฉันไม่ใช่คนพิเศษอะไรเลย
เขารู้วิธี…
เขารู้วิธีทำให้คนหลงเสน่ห์ พูดแบบนั้นแล้วกัน
นี่คือแผ่นรางวัลที่ได้จากสังฆมณฑลบรูคลินของเขา
และจากการแข่งขันบาสเกตบอล
นี่รูปเขาตอนเรียนมัธยมที่ไครสต์เดอะคิง
เขาอยู่ตรงนี้
เราย้ายมาควีนส์ปี 1957
ตอนนั้นฉันอายุสี่ขวบ แคธี่เพิ่งเกิดได้สองสัปดาห์
แคธี่ท้องลามาร์ตอนอายุ 22
ตอนเธอคลอดลามาร์ เธอจะตั้งชื่อเขาว่าลามอนต์
ฉันบอกว่า "แคธี่ ชื่อนั้นมันนุ่มนิ่มไป ตั้งชื่อว่าลามาร์เถอะ"
เธอเลยให้ฉันตั้งชื่อเขาว่าลามาร์
ตรงนี้คือรูปลามาร์
กับลูกทูนหัวของฉัน หลานฉัน เชอร์ร็อด
พ่อของลามาร์ชื่อโจ
พวกเขาจัดงานแต่งใหญ่โต
เป็นงานแต่งที่ใหญ่มาก
หลังจากสักพัก ความสัมพันธ์ก็ห่างเหิน กลายเป็นชีวิตแต่งงานที่ห่างเหิน
พ่อของผม… เขาพ่ายแพ้ให้กับ…
เขาพ่ายแพ้ให้กับยาเสพติด
แม่ผมก็เลยทิ้งพ่อ เพราะพ่อไม่ยอมเลิก
ผมเจอพ่อเดือนละครั้งได้มั้ง เขาจะแวะมาหา
ให้เงินผมนิดหน่อย แล้วก็ไป
แต่แม่ผมเป็นผู้หญิงเจ๋ง ติดดิน
แม่สวย แล้วก็สูง
ผมจำได้ตอนแม่เริ่มป่วย
เรากลับมาจากโพโคโนส
แม่บ่นว่าปวดท้อง
แค่ช่วงไปโรงพยาบาลครั้งแรกแล้วกลับมาบ้าน
แม่เปลี่ยนเป็นเหมือนคนละคนเลย น้ำหนักลดลงมาก
หมอตรวจพบโรคเดือนมกราคม แล้วแม่ก็จากไป…
วันที่ 6 กรกฎาคม สองวันหลังวันชาติสหรัฐ
แม่ก็จากไป
ฉันอยากทำเพื่อเป็นเกียรติให้แคธี่ น้องสาวฉัน
เธอเสียตอนลามาร์อายุสิบขวบ
นี่คือรูปเราที่งานเลี้ยง
ฉันวางนี่ไว้ตรงนี้ เพราะเธอคือนางฟ้าของฉัน
ผมหยิบลูกบาส แล้วไปที่สวน
อยู่ชู้ตบาสทั้งคืน
บาสเกตบอลนี่น่ะ ผมรู้มาตลอดว่ามันคือทางของผม
เขาเริ่มเล่นบาสตอนอยู่ม.สาม ตอนนั้นเขาสูงราว 178 ซม.
กลับมาอีกที เขาสูงราว 201 ซม.แล้ว
แล้วก็ยังสูงขึ้นอีก
ลามาร์ โอดอมคนนี้กับทักษะเล่นบาส และความสูง 206 ซม.
หลายคนมองว่าเขาคือผู้เล่นที่ดีที่สุด ในรุ่นมัธยมปี 1997 เลย
ที่ไครสต์เดอะคิง ผมได้แชมป์ระดับเมือง
ผมทำไปได้ราว 35 แต้ม
ผมก็พอรู้ว่าตัวเองเริ่มเป็นที่สนใจแล้ว
แค่ไม่รู้ว่าความสนใจนั้นมันจะมากแค่ไหน และจะเพิ่มขึ้นอีกเท่าไร
เขาเริ่มเป็นที่รู้จักมากขึ้น
ได้ขึ้นพาดหัวข่าว อะไรแบบนั้น
สุดท้ายเขาไปเรียนต่อที่โรดไอแลนด์
ขับรถแค่ไม่กี่ชั่วโมง ราวสี่ชั่วโมงได้
เขาเลยกลับมาเจอเพื่อนๆ ที่ควีนส์ได้บ่อยๆ
หรือไม่ก็จะแวะมาหาฉัน
มีอยู่ครั้งนึงที่เขากลับมาควีนส์ แล้วก็เซอร์ไพรส์
ฉันท้องลูกสาวชื่อเดสตินี่
ฝ่าเขตชู้ตลูกโทษไปแล้ว ลามาร์บอกว่า "เอาออกไปเลย"
เราก็เลยมีครอบครัวเล็กๆ ของเราเอง
ทั้งที่ตอนนั้นเราอายุแค่ 19-20 ปีได้ ยังเด็กกันทั้งคู่
แต่เขาไม่ได้เป็นพ่อที่อยู่บ้านด้วยตลอด เพราะเขาอยู่ด้วยไม่ได้
ชู้ตจากระยะเก้าเมตร ลูกลอยไปในอากาศ
ลงไปเลย
ลามาร์ โอดอมคว้าชัยชนะให้โรดไอแลนด์
แน่นอนว่าเป้าหมายของเขาคือเข้าเอ็นบีเอให้ได้
ฉันรู้สึกว่ามันมีสิ่งรบกวนเยอะมาก ผู้คนมากมายมาเกี่ยว
เขาแนะนำฉันให้คนโน้นคนนี้รู้จัก ฉันก็ได้แต่ยิ้มทักทาย
ฉันจะทำอะไรได้ล่ะ
ขนาดพิธีบัพติศมาลูกสาวเราก็ยังเป็นแบบนั้นเลย
มีใครไม่รู้ว่าจับมือฉัน ลามาร์อยากให้เขาเป็นพ่อทูนหัวเดสตินี่
ทั้งที่ฉันไม่เคยเจอเขามาก่อน
มีเดิมพันสูงมากสำหรับดาวรุ่งปีสองคนนี้
เขาอาจถูกเลือกเป็นดราฟต์อันดับหนึ่ง ของประเทศเลย
เราไปที่การดาร์ฟต์กันทั้งครอบครัว
ทั้งแม่ฉัน เบรนด้าลูกพี่ลูกน้อง
แซนดี้ น้องสาวฉันก็ไป
วานด้า ภรรยาไมเคิลพี่ชายฉันด้วย
สวัสดีครับ ยินดีต้อนรับสู่เอ็นบีเอดราฟต์ ปี 1999
เจอรัลด์กับลิซ่าที่เป็นลูกพี่ลูกน้อง แล้วก็พวกเด็กๆ
ไหนจะหนุ่มๆ จากบร็องซ์ ที่ฉันเรียกว่า "พวกโอไฮโอบอยส์"
ด้วยสิทธิ์เลือกอันดับสี่ในเอ็นบีเอดราฟต์ ปี 1999
ลอสแอนเจลิส คลิปเปอร์สขอเลือก…
รู้ไหมเขาบอกฉันว่าอะไร "ทีมไหนก็ได้ แต่ไม่เอาคลิปเปอร์ส"
ลามาร์ โอดอมจากมหาวิทยาลัยโรดไอแลนด์
ฉันจำได้ว่าไม่อยากให้เขาไปแอลเอ
ฉันรู้สึกว่าฮอลลีวูด แอลเอเนี่ย มันวุ่นวายสุดๆ
มันเหมือนทำให้คุณสูญเสียจิตวิญญาณเลย
พอกลับมาจากดราฟต์ เรานั่งอยู่บนบันไดเตี้ยๆ หน้าบ้านฉัน
เขาบอกว่า "เธอต้องไปแอลเอกับฉันนะ
ฉันต้องการครอบครัว ฉันอยากให้เธอกับเดสตินี่ไปด้วย"
ฉันคิดในใจว่า "เราเป็นครอบครัวเดียวกัน
ถ้าเขาอยากให้ฉันไป ฉันก็จะไป"
(ลอสแอนเจลิส แคลิฟอร์เนีย)
เราได้ที่พักที่มารีนาเดลเรย์
ฉันจำได้ว่าบินไปพร้อมป้าเจนีนของเขา และเดสตินี่
ตอนพวกเขาย้ายไปแอลเอ ไปอยู่เพนต์เฮาส์
ฉันไปที่นั่น และได้เห็นว่ามันเป็นยังไง
ฉันบอกไปว่า "เราต้องไปชอปปิงแล้ว"
นั่นเป็นครั้งแรกเลยที่ฉันได้เห็นคนดังๆ
ฉันนี่แบบ "นั่นคนที่ฉันเห็นในทีวีนี่นา"
ลามาร์ไม่ค่อยอยู่บ้าน
เขามีงานสื่อ มีนัดต่างๆ ฉันต้องเรียนรู้เร็วมาก
ว่านี่จะกลายเป็นตารางชีวิตของเขา
ฉันรู้สึกว่าเขายุ่งขึ้นเรื่อยๆ และเครียดมากขึ้นด้วย
แล้วแอลเจ ลูกชายเราก็เกิด
ช่วงนั้นมีเรื่องเกิดขึ้นในครอบครัวเราเยอะมาก
ส่งให้โอดอม สแลมดังก์
ลามาร์ทำผลงานได้ดีมากกับทีมคลิปเปอร์ส
ส่งให้ลามาร์
อัลลีอูป ยัดเต็มแรง อะไรกันเนี่ย
ตอนนั้นไม่มีใครอยากอยู่กับคลิปเปอร์ส
เขาอยากย้ายทีม สุดท้ายเขาก็ได้ไปไมอามี
เลี้ยงจากฝั่งหนึ่งไปอีกฝั่งเลย ลงห่วง
แล้วก็ถูกแลกตัวกับชาค
จากนั้นฉันก็ท้องลูกอีกคน
เจย์เดน…
เขาเป็นเด็กช่างสงสัย
ตาโต
และก็ชอบมองไปรอบห้องตลอด
ฉันจำได้ว่าฉันเหนื่อยมาก
เพราะเขาตื่นทุกสองชั่วโมง หรือสองชั่วโมงครึ่งเลย
ฉันคิดจริงๆ ว่าลูกคนนี้จะเป็นคนสุดท้ายแล้ว
ฉันจำได้ว่าบอกตัวเองว่า "ซาบซึ้งช่วงเวลาแบบนี้ไว้ล่ะ"
เพราะมันเหมือนมีบางอย่างบอกฉัน ให้มีความสุขกับช่วงเวลานั้นไว้
(ปี 2006)
เราไปนิวยอร์ก ไปงานศพญาติของลามาร์
เรามีบ้านอยู่แถวรอยต่อ ระหว่างลองไอแลนด์กับควีนส์
ฉันจำได้ว่าตื่นสาย
แล้วก็คิดว่า "ทำไมไม่ได้ยินเสียงเจย์เดนร้องปลุกเลย"
แม่ฉันกำลังทำอาหารเช้าให้เด็กๆ
ฉันก็พูดว่า "เชื่อไหมว่าเจย์เดนยังไม่ตื่นเลย
แม่เชื่อไหมคะ" แม่ก็ถามว่า "จริงเหรอ"
"เขาโอเคใช่ไหม" ฉันก็ตอบว่า "ค่ะ"
เราเลยขึ้นไปข้างบน
ฉันจำได้ว่าพลิกตัวเขา แล้วเห็นริมฝีปากเขาเป็นสีม่วง
แล้ว…
ค่ะ ฉันจำได้ว่าแม่ฉันกรีดร้องลั่น
"โทร 911"
ฉันเห็นพนักงานดับเพลิงอุ้มเขาเหมือนลูกฟุตบอล
แล้ว…
วิ่งไปที่…
รถพยาบาล
พอไปถึงโรงพยาบาล
ฉันจำได้ว่ามีหมอผู้หญิงคนหนึ่ง
เธอพูดว่า "เสียใจด้วยค่ะ"
เธอพูดซ้ำๆ ว่า "ฉันเสียใจด้วย"
แล้วก็บอกว่า
"เราพยายามทำทุกอย่างแล้ว"
แล้วเธอก็พูดอีกครั้ง "ฉันเสียใจด้วย"
ตอนนั้นลามาร์…
เขามาถึงโรงพยาบาล มีคนบอกทางให้เขา
มาห้องที่ฉันอยู่ แล้ว…
เจย์เดนตัวเย็นมาก
แล้ว…
ฉันรู้ทันที…
เหลือแค่ร่างไร้ชีวิต
ภาวะใหลตายในทารก
ก็…
พอได้ใบมรณบัตรมา มันเขียนแค่ว่า…
ไม่ใช่คำว่า "ไม่เปิดเผย" ไม่ใช่ "ไม่ระบุรายละเอียด"
เป็นคำที่ขึ้นต้นด้วย "ไม่…" ที่ไม่ได้ตอบคำถามอะไรเลย
ตอนลูกตาย ผมไม่ได้ร้องไห้มากนัก
แต่พอนึกถึงคืนก่อนที่เขาจะจากไป
ผมออกไปปาร์ตี้ทั้งคืน
กับเพื่อนผม
แล้วลูกก็ดูเหมือนแค่นอนหลับอยู่
ไม่มีรอยแผล ไม่มีเลือดออก ไม่มีอะไรเลย
ผมจำได้ว่าผมกับเชอร์ร็อด ลูกพี่ลูกน้อง ไปยืนยันตัวตนศพของเขา
ในวันรุ่งขึ้น
เขาดูเหมือนแค่หลับอยู่
ว่ากันว่าเวลาคนผ่านเรื่องแบบนี้
ถ้าพวกเขาไม่ผูกพันแน่นแฟ้นกันมากขึ้น
ก็แยกทางกันไปเลย
ตอนนั้นเป็นหน้าร้อน
ลามาร์ต้องกลับไปเตรียมตัว ให้พร้อมสำหรับการแข่งขัน
และ…
ครั้งนี้มันต่างออกไป
ฉันไม่อยากกลับไปแอลเอ
ฉันเลยบอกเขาแบบนั้น
ผมต้องกลับไปทำงาน
ผมไม่ไปไม่ได้ เข้าใจไหม
ถ้าเธออยากอยู่นิวยอร์กต่อก็ได้เลย
เธอเลยเลือกอยู่นิวยอร์ก
แต่ย้ายออกจากบ้านที่ลูกตาย
และ…
เราเลยจบกันแบบนั้น
ผมก็คงรู้สถานะตัวเองดีนั่นแหละ จะให้ผมทำอะไรได้อีกล่ะ
ผมไม่ได้คาดหวังให้ใครสงสาร
มันก็แค่เกิดขึ้น
มันก็แค่…
เป็นเรื่องหนึ่งที่จะทำให้ผมแข็งแกร่งขึ้น
ในชีวิตผม มันมีช่วงที่…
ผมไม่แน่ใจว่าบาสเกตบอล จะทำให้ผมรู้สึกดีขึ้นได้ไหม
เรื่องลูกผมตายก็เป็นหนึ่งในช่วงเวลาแบบนั้น
เราทุกคนต่างก็เคยผ่านเรื่องแย่ๆ
เรามีชีวิตอยู่ แล้ววันหนึ่งก็ไม่อยู่ มันแบบ…
ใครจะไปรู้ได้
ผมไม่สนว่าพระเจ้าของคุณเป็นใคร
พระอัลเลาะห์ พระยะโฮวาห์
พระคริสต์
โคบี
แต่สุดท้าย คุณก็ต้องยึดเหนี่ยวตัวเองไว้กับบางสิ่ง
- อรุณสวัสดิ์ - วันนี้พอล ฮันเตอร์จะเป็นคนตามเขานะ
- อรุณสวัสดิ์ พอล - ด้วยความยินดี
สวัสดี แฟนๆ ทุกคน วันนี้เป็นยังไงกันบ้าง
ผมยังง่วงๆ อยู่หน่อย แต่ก็ตื่นแล้วละ
ตอนอยู่แอลเอ เดวิด โบว์แมนที่เป็นตัวแทนของผมบอกว่า
"เลเกอร์สอยากคุยกับคุณ พวกเขาอยากเซ็นสัญญาด้วย"
ผมนี่แบบ "ว่าไงนะ"
ผมแทบไม่อยากเชื่อ
รอน อาร์เทสต์มาร่วมทีมเลเกอร์ส
สองปีก่อนเขาบอกโคบี ไบรอันต์ว่า อยากช่วยเขาคว้าแชมป์
และวันนั้นก็มาถึงแล้ว
ผมอยากอยู่กับเลเกอร์สมานานแล้ว
แล้วถ้าได้เล่นกับฟิล แจ็กสันด้วย
ใครจะปฏิเสธโอกาสนี้ได้
การอยู่เลเกอร์ส มันต่างออกไปมาก
นี่คือฮอลลีวูด คุณจะได้เล่นให้คนดังๆ ดู
เดี๋ยวนะ ทีเอ็มซีอยู่ไหน
ไม่มาเหรอ
ผมว่าเคล็ดลับของแอลเอคือ
ถ้าจะอยู่ที่นี่ คุณก็ต้องยกระดับตัวเอง
ถ้าใช้มันให้ถูกทาง ผมว่ามันช่วยคุณได้เลย
คำว่า "ลามาร์" แปลว่า "โด่งดังไปทั่วแผ่นดิน"
นั่นคือความหมายหนึ่งของชื่อนี้
แต่ว่าตัวผมในตอนนั้น
ผมยังไม่ใช่ซูเปอร์สตาร์ระดับท็อปอะไรเลย
ผมยังต้องผ่านเส้นทาง เพื่อไต่ขึ้นไปเป็นคนดังระดับตัวท็อป
เมื่อคืนตอนกำลังหาข้อมูล ผมเจอการ์ดเชิญด้วยละ
เดี๋ยวเอาให้ดู
พวกนั้นไม่อยากให้ผมเฉิดฉาย
นี่บัตรเชิญปาร์ตี้ต้อนรับสู่แอลเอ
มีโคลอี้ไหม
ผมว่าไม่น่ามีนะ
ใบปลิวนั่นแย่มากอะ เคยเห็นหรือยัง
ผมได้จัดปาร์ตี้ต้อนรับสู่แอลเอ
เลยคิดว่าจะชวนใครมาเป็นเจ้าภาพร่วมกับผมดี
โคลอี้ใจดีมากที่ตอบรับ
ตอนนั้นเราจ่ายเธอ 5,000 ดอลลาร์
ขอโทษนะ โคลอี้ ผมรู้ว่าตอนนี้ค่าตัวคุณสูงกว่านี้เยอะ
ฉันก็ไม่แน่ใจเหมือนกัน ว่าได้งานนั้นมาได้ยังไง เพราะฉัน…
(โคลอี้ คาร์เดเชียน อดีตภรรยาของลามาร์)
ไม่ค่อยรู้เรื่องบาสเกตบอล
แต่น้องชายฉันตื่นเต้นมาก
ฉันก็เลยรับงานนั้น
ที่จริงฉันรับงานเพราะน้องชายฉันเลย
ตอนเธอมางาน ผมไม่รู้ด้วยซ้ำว่าเธอเป็นใคร…
สาบานได้ ผมไม่รู้จักเธอจริงๆ
รายการชื่อ "ตามติดชีวิตฟู่ฟ่าบ้านคาร์เดเชียน"
หวัดดี ฉันโคลอี้ พวกพี่น้องบอกว่าฉันเป็นนังตัวร้าย
ใครสนล่ะ หุบปากไปเลย
ก่อนงานปาร์ตี้ ฉันไม่รู้จักลามาร์เลยค่ะ
ฉันจำได้ว่าเขาถือถุงพลาสติกมา
แล้วฉันก็ถามว่า "ในถุงมีอะไร"
เขาบอกว่า "ลูกอม"
ฉันก็แบบ "โกหกชัดๆ"
ฉันมโนไปเองในหัวว่า "ในนั้นต้องมีถุงยางแหงๆ"
แล้วฉันก็พูดว่า "ขอดูหน่อยว่าในถุงมีอะไร"
ฉันจำได้ว่าเขาเทของออกมา แล้วมันก็เป็นลูกอมล้วนๆ จริงๆ
ฉันรู้สึกโง่มากเลยค่ะ
คืนแรกนะ พูดตามตรงเลย ผมพยายามจะนอนกับเธอ
เธอก็บอกว่า "งานนี้ไม่ใช่แนวนั้น"
วันต่อมาเราก็เจอกันอีก วันต่อมาและถัดจากนั้นด้วย
- โคลอี้ - คุณดูตื่นเต้นนะ
แต่งงานกับผมไหม
โอ้ พระเจ้า
ถึงผมจะบอกว่าผมรู้จักเธอ หรือเคยรู้จักเธอ
แต่ความจริงก็คือ คุณไม่มีทางรู้จักใครภายใน 30 วันหรอก
เข้าใจที่พูดนะ
มันบ้ามาก ต้องใช้สัญชาตญาณล้วนๆ ต้องกล้าจริงๆ
อะไรจะอยู่ได้นานกว่ากัน
ชีวิตคู่ของโคลอี้ คาร์เดเชียนกับลามาร์ โอดอม หรือว่า…
ฟักทองลูกนี้
ฉันคิดว่าตัวเองเป็นคนมีเหตุผลพอสมควรนะคะ
พูดจริงๆ
แต่คำพูดถากถางของคนที่ชอบตัดสินคนอื่น
และคำถามว่า "พวกคุณรักกันจริงหรือเปล่า"
ฉันเข้าใจนะถ้าจะสงสัย
ก็นะ เราจะแต่งงานหลังรู้จักกันได้ 30 วัน
เพราะมันบ้าชัดๆ
ลามาร์ โอดอมกำลังทำพลาดครั้งใหญ่ที่สุด ที่คนในทีมเลเกอร์สเคยทำมาหรือเปล่า
คุณคิดว่าไง
ฉันจำไม่ได้ว่าเป็นหนังสือพิมพ์ซุบซิบเล่มไหน
แต่มีสื่ออยากได้สิทธิ์ลงข่าว งานแต่งของเราแบบเอ็กซ์คลูซีฟ
พวกเขาบอกว่า "เราขอสิทธิ์ลงข่าวงานแต่งแต่เพียงผู้เดียว
แต่ถ้าได้ ขอสิทธิ์พิเศษตอนหย่าด้วยได้ไหม"
โคบีจะเป็นเพื่อนเจ้าบ่าวหรือเปล่า
เธอกำลังจะแต่งงานพรุ่งนี้
ตอนแรกเขาส่งข้อความมาหาฉัน
บอกว่า "อ้อ ฉันจะแต่งงานแล้วนะ" ฉันก็นึกว่าเขาพูดเล่น
ฉันบอกไปว่า "พระเจ้า มันเร็วเกินไปนะ"
ฉันบอกว่า "อะไรแบบนี้มันไปไม่รอดหรอก"
การตกหลุมรักแบบที่เราตกหลุมรักกัน
และเร็วขนาดนั้น มันไม่ใช่นิสัยฉันเลยค่ะ
แต่เขามีเสน่ห์มาก
เขาสนุกสนาม ขี้เล่น
และก็เป็นคนเปราะบางมากด้วย
เขาซื่อสัตย์กับชีวิตตัวเอง กับทุกอย่างที่เกิดขึ้นกับเขา
แม่ฉันนี่อดไม่ได้เลย แม่จะอยากดูแลเขา กอดเขา เอาใจใส่เขา
มีคนพยายามเตือนผม นึกออกนะ
แม่ของลูกๆ ผมไม่ยอมให้เด็กๆ มางานแต่งผม
เด็กๆ เลยไม่ได้มางานแต่งผม
ผมไม่เคยเจอเธอด้วยซ้ำ
ผมว่าพ่อไม่ได้บอกผมด้วยซ้ำว่าจะแต่งกับเธอ
ฉันแค่ไม่อยากไปเป็นตัวประกอบ หรือแค่ถูกเอาไปโชว์ตัว
ถ้าคุณอยากแต่งงานต่อหน้าคนเป็นร้อยๆ
มีกล้องเต็มไปหมด ก็ได้ ก็เรื่องของคุณเลย
แน่นอนว่าพอคุณตัดสินใจแต่งงาน กับคนที่รู้จักกันแค่ 30 วัน
มันต้องเจ็บอยู่แล้ว
แล้วถ้านั่นยังไม่พอ ฉันจะขอซ้ำเติมอีกหน่อยแล้วกัน
งานแต่งนั่นยังออกทีวีด้วย
(ฟิล แจ็กสันและจีนี บัสส์)
ครับ ผมไปงานแต่ง มันก็แปลกดี เป็นงานแต่งแบบฮอลลีวูด
(ลุค วอลตัน)
ใช่เลย ลุค
ผมแอบสงสารลามาร์นิดหน่อย ที่อาจต้องพยายามตามติดชีวิตแบบนั้น
รอน มีอะไรจะทิ้งท้ายไหม
ผมรู้จักลามาร์นานกว่าทุกคนที่นี่
แต่ผมกลับได้นั่งโต๊ะหลังสุดเนี่ยนะ เข้าใจความรู้สึกผมไหม
ผมกับลามาร์ยังมีเรื่องต้องเคลียร์กันอยู่
เขาไม่ได้ชวนเราสักคน รู้ไหม
โอเค ขอย้ำ ไม่ชวนเราสักคน
อ้อ ไม่ พัมคินได้ไปงานสิ
ผมเป็นเพื่อนกับลามาร์ตั้งแต่เขาอายุเก้าขวบ
ผมแก่กว่าเขาห้าปี
ผมเลยเหมือนพี่ชายที่เขาไม่เคยมี
ผมเลยได้ไปที่งานแต่งคืนนั้น
เขามาคุยกับผมตั้งสองชั่วโมง
เขาอธิบายว่าทำไมถึงตัดสินใจเดินหมากนี้
เขาทำทั้งหมดนี้เพราะพยายามมีอนาคตที่ดีขึ้น
ตอนนั้นผมเป็นลามาร์ โอดอมที่มีชื่อเสียงแล้ว
แต่พอได้เห็นว่าเธอใช้ชีวิตยังไง ไลฟ์สไตล์บ้านเธอเป็นยังไง
ผมก็คิดในใจว่า "นี่แหละที่ที่ฉันอยากอยู่
นี่แหละชีวิตที่ฉันอยากมี"
(ไรอัน ซีเครสต์)
พวกเขารู้จักคนเยอะมาก
คอนเนกชันก็เยอะสุดๆ
(โรเบิร์ต ชาปิโร)
แขกในงานราว 75-80 เปอร์เซ็นต์ อายุประมาณ 60-70 ปีได้
ผมนั่งอยู่ตรงนั้น พลางคิดว่า "เรื่องนี้มันเกิดขึ้นได้ยังไงเนี่ย"
ฉันคิดว่าเขาทำแบบนั้น เพราะเขาคงคิดว่าฉันจะพูดว่า
"ป้าขอพูดอะไรหน่อย"
ครับ ผมว่าตอนนั้นผมเคลิบเคลิ้ม กับอำนาจอยู่เหมือนกัน
เพราะถ้าเอาอำนาจที่ผมมีตอนนั้น
มารวมกับอำนาจของคาร์เดเชียน
พอเอามารวมกัน…
ด้วยความตั้งใจของคุณทั้งสอง ที่จะสร้างชีวิตคู่ให้ยืนยาว
นับจากวันนี้เป็นต้นไป คุณสองคนคือสามีภรรยากัน
แต่ผมยังไม่พร้อมรับมือกับอำนาจนั้น
ลามาร์ชอบถูกถ่ายรูปค่ะ
ฉันจำได้ว่ามีถ่ายแบบ ฉันเลยบอกเขาว่า
"เราอยู่ด้วยกันได้แป๊บนึงนะ แต่เดี๋ยวคุณต้องกลับก่อน
เพราะทีมถ่ายรูปกำลังจะมา เรามีถ่ายงานกันหลังจากนี้"
เขาถามว่า "ทำไมผมต้องกลับด้วย"
(โคลอี้และลามาร์)
ใครก็ตามที่คิดเรียลลิตี้ทีวีขึ้นมา คนนั้นคืออัจฉริยะชัดๆ
เพราะมันคือกลลวงล้วนๆ
หวัดดี เฮนรี่
เฮนรี่คอยาว
ลามาร์
ฉันไม่ใช่คนต้นคิดทำรายการ "โคลอี้และลามาร์" นะคะ
รายการนี้ลามาร์เป็นคนผลักดันหนักมาก
พาผมไปคาสบาห์หน่อย
ฉันไม่รู้ด้วยซ้ำว่ามันแปลว่าอะไร
ตอนนั้นฉันแทบไม่มีเวลา
และฉันก็ไม่อยากให้มันกระทบแบรนด์ครอบครัว
ซึ่งตอนนั้นคือรายการตามติดชีวิตฟู่ฟ่า
เพราะฉันคิดว่า มีรายการบ้านคาร์เดเชียนเยอะแล้ว
ฉันเลยเตือนเขาเรื่องงานหลักของเขา ซึ่งก็คือเล่นให้ทีมเลเกอร์ส
แล้วถามว่า "คุณแน่ใจนะว่าอยากทำ"
ช่างหัวควีนส์สิ ที่นี่แคลิฟอร์เนีย ที่แคลิฟอร์เนีย เราผลักดันกันเต็มที่
วันนี้เธอมาแรงจริงๆ
สุดท้ายเราก็มีรายการเป็นของตัวเอง
ออกอากาศทุกวันอาทิตย์
ซึ่งฉายต่อจากการแข่งของเลเกอร์สเลย
ดังนั้นทุกวันอาทิตย์ ผมเลยออกทีวีสองรอบ
- เดี๋ยว ลามาร์ แบบนี้มันอึดอัดนะ - โทษที
พ่อรักโคลอี้นะคะ แต่พ่ออยากออกรายการเรียลลิตี้มานานแล้ว
อะไรเนี่ย
เงื่อนไขมันก็ชัดเจน
ถ้าผมจะแต่งงานกับคุณ ผมก็อยากมีส่วนในธุรกิจครอบครัวด้วย
ผมชอบนะ
ลุยเลย ซีเค
เขาอยากมีชีวิตอีกแบบ นอกเหนือจากบาสเกตบอล
ลองอีกรอบ
สามแต้มติดกัน ฝีมือลามาร์ โอดอม
ที่ตลกคือฉันเคยดูรายการบ้านคาร์เดเชียน
เราน่าจะไปปิกนิกกันสักวัน
โอ้ ได้สิ โรแมนติกจัง
รายการของครอบครัวฉัน เราถ่ายเวียนกันตามบ้าน
เราไม่ได้โดนถ่ายตลอดเวลา
ฉันเลยกังวลนิดหน่อยเรื่องรายการเรียลลิตี้นี้
ว่ามันจะถ่ายที่บ้านเราตลอดเวลา
แต่ฉันก็อยากทำสิ่งที่ทำให้เขามีความสุข และเขาก็ตื่นเต้นกับมันมาก
ผมแยกออกนะว่าใครเป็นแฟนเอ็นบีเอ ใครที่รู้จักผมในชื่อแลมมี่
คุณแลมมี่คะ
ในรายการ พวกเธอเรียกผมว่าแลมมี่ ก็แอบเจ๋งดี แต่ก็แปลกๆ ด้วย
- ขอทีเดียวน่า - จูบเลย
- เร็วเข้า - ทีเดียวเอง
บอกตามตรง ตอนพ่อแต่งงานกับโคลอี้
ผมนี่ตั้งตารอคริสต์มาสเลย เพราะคิดว่า
คริสกับโคลอี้ต้องให้ของขวัญเด็ดๆ แน่
นี่ โคลอี้
เอาจริงๆ นะ ถ้าโอดอมเล่นสุดฝีมือ พวกเขาแทบไม่มีใครหยุดได้
ไบรอันต์ ส่งให้โอดอม โอดอม…
ยัดลงไปเลย ได้ฟาวล์อีก
ลามาร์
ยุคนั้นเกมการแข่งของเลเกอร์ส คือศูนย์กลางของจักรวาล
ไขว้หลัง ล้อเล่นหรือเปล่าเนี่ย
คนทั้งแอลเอจะไปดูการแข่ง
โอดอมบุกเข้าไป สวยมาก ลามาร์ โอดอม
- จังหวะลงตัว โดดชู้ตไปแล้ว - ลามาร์ โอดอมกำลังทำแต้มรัวๆ
ฉันนี่แบบ ปีที่แล้วฉันยังไม่รู้ด้วยซ้ำว่า การเลี้ยงบอลคืออะไร
ขอแนะนำน้ำหอมยูนิเซ็กซ์ที่ไม่เหมือนใคร
อันเบรกเอเบิล โดยโคลอี้และลามาร์
มันคือช่วงเวลาที่เจ๋งที่สุดในชีวิตฉันจริงๆ ค่ะ
ผมเห็นความเปลี่ยนแปลงในชีวิตตัวเองชัดเจน
ถ้าเมื่อก่อนมีพรมแดงปูรอให้คุณเดิน
ตอนนี้มันกลายเป็นพรมซาตินเลยละ
แฮปปี้เบิร์ธเดย์ ทูยู
ผมคิดว่าพวกเขาช่วยให้ผม กล้าก้าวไปเป็นตัวเองมากขึ้น
คุณได้ออกโฆษณามากกว่าไทเกอร์ซะอีก
และผมก็เชื่อว่า…
เดี๋ยว ผมว่าชีวิตแต่งงานคุณก็ดีกว่าเขาด้วย
เราทั้งคู่ใช้ชีวิตเหมือนร็อกสตาร์เลย
ผมว่าเราทำให้โคบีจะบ้าตายเลยละ
ผมไปแร็ป ลามาร์ทำรายการเรียลลิตี้
แต่เราก็ยังไปซ้อมนะ
หายใจเข้าทางจมูก
ผ่อนลมหายใจออก
จะบอกว่าผมไม่รู้เรื่องเลยก็คงไม่ใช่ แต่มันแบบว่า
เราผูกพันกันแน่นแฟ้นมาก
จิตใจเรานิ่งสงบ เรามั่นคง
เราแข็งแกร่งกว่ากระแสเสียงภายนอก
และมันก็ได้ผล
โอดอมส่งให้กาซอล ส่งกลับให้โอดอม
หลบเข้าใต้ห่วง สวยมาก ลงไปแล้ว
ลามาร์ โอดอมโชว์ฟอร์มใหญ่ในครึ่งหลัง
ลอสแอนเจลิส เลเกอร์ส ได้เป็นแชมป์โลกบาสเกตบอล
อีกประมาณหนึ่งชั่วโมง ขบวนพาเหรดจะเริ่ม
โดยเริ่มจากสเตเปิลส์เซนเตอร์ แล้วเคลื่อนไปตามถนนฟิเกอโรอา
ฉันจำได้ตอนพ่อได้แชมป์ครั้งแรก
เราอยากไปพาเหรด อยากฉลองช่วงเวลานั้นกับเขา
อยากเป็นส่วนหนึ่งของมัน
เส้นทางพาเหรดเต็มไปด้วยแฟนทีมเลเกอร์ส ที่ดีใจกันสุดๆ
เราจะถ่ายทอดสดให้คุณชมตลอดช่วงเช้าเลยครับ
วันนั้นพวกเด็กๆ ไม่ไปโรงเรียน พวกเขาบอกเพื่อนๆ ว่า
"พรุ่งนี้เราไม่มาหรอก เราจะไปพาเหรด"
เด็กๆ ขับรถไปแมนฮัตตันบีช ไปบ้านของลามาร์
พวกแกโทรหาฉันแล้วบอกว่า "พ่อไม่รับสาย แต่เรารู้ว่าพ่ออยู่ในนั้น"
เราเคาะประตู ไม่มีเสียงตอบ
เงียบสนิท
โคบี บีน ไบรอันต์และครอบครัวครับ
เขามาแล้ว เสียงต้อนรับดังมาก
เป็นวันที่ยิ่งใหญ่ในแอลเอจริงๆ
เพื่อนของเขาคนหนึ่งโทรมาบอกว่า
"ฟังนะ ลามาร์อยู่บ้าน แต่เมื่อคืนเขาปาร์ตี้หนักมาก
เขาไม่อยากให้เด็กๆ เห็นเขาในสภาพนี้
เขาจะไม่ไปพาเหรดหรอก"
สุดท้ายเราเลยต้องดูทางทีวี
แล้วเทรนเนอร์ของเขาตอนนั้น ลากเขาลุกขึ้นมา แล้วบอกว่า
"ไปพาเหรดซะ นายจะไม่ไปไม่ได้"
แอลโอ เรามองเห็นลามาร์ โอดอม กำลังขึ้นรถบัส
เขาอยากได้แชมป์ อยากลบภาพจำแย่ๆ ที่ติดตัวเขา
เป็นปีที่ยอดเยี่ยมของแอลโอเลย
เขาอยู่บนรถแห่กับเทรนเนอร์ ลูกๆ ของฉันดูอยู่ พวกแกพูดว่า
"ว้าว พ่อไปจริงๆ"
พวกแกเสียใจมากค่ะ
มันแย่มาก
ลามาร์ ก่อนอื่นเลย ได้นั่งรถแห่มาที่นี่เป็นยังไงบ้าง
- คุณว่าบรรยากาศเป็นยังไง - สุดยอดเลย เหลือเชื่อมาก
ไม่เคยคิดว่าจะมีวันนี้ มันสวยงามมาก
เรามักพูดถึงคนดี คนที่มีหัวใจทองคำ
ไม่มีใครจะดีไปกว่าแอลโอ ลามาร์ โอดอมอีกแล้ว
การถูกพ่อตัวเองปฏิเสธ…
มันทำใจยากและเจ็บปวดสุดๆ
มันกระทบต่อการเติบโตของคุณจริงๆ นะ
มีบางช่วงเวลาที่คุณไม่มีวันลืมลง
ตอนนี้ฉันรู้แล้วว่าพ่อปาร์ตี้จัดและเสพยา
ครั้งแรกที่ผมเสพโคเคน
มันสุดยอดมาก
ผมอยู่กับผู้หญิงคนหนึ่ง เธอมากับสามี
เราอยู่ที่ไมอามี
นึกออกนะ
ผมเสียใจไหมเหรอ โคตรๆ เลยละ
บางคนก็เสียใจกับช่วงเวลาที่ดีที่สุด ในชีวิตตัวเองนะ
มันเป็นความเคลิ้ม…
ผมรู้ว่าโคเคนไม่ใช่สิ่งดี แต่มันให้ความรู้สึกดีมาก
จนคุณอยากจับมันใส่ขวดเก็บไว้เลย เพื่อคุณจะได้…
ได้เอามาใช้วันถัดไป
แต่กับยาเสพติด มันไม่ใช่แบบนั้น
แล้วตอนนั้นผมก็ยังอยู่ในวัยที่ ถ้าใช้โคเคนต่อเนื่องสักเดือน
แล้วหยุด แล้วกลับมาออกกำลังกาย กินดีๆ
ผมยังกู้ร่างกายกลับมาได้
เขาเป็นผู้เล่นที่ทำเพื่อทีม ไม่เห็นแก่ตัวเลยครับ
นั่นแหละเครื่องหมายของแชมป์ตัวจริง
เขาคือผู้เล่นสำรองอันดับหนึ่งของลีก และสมควรได้รางวัลนั้นอย่างยิ่ง
ถึงครอบครัวของผม ภรรยา แม่ยาย
และเพื่อนร่วมทีมของผม
ผมรอวันนี้มานานมาก
นึกออกนะ ผมได้เรียนรู้อะไรมากมาย
จากพวกผู้ชายในห้องล็อกเกอร์
ผมโชคดีมาก
แล้วก็…
มีบางคนที่ผมอยากให้มาอยู่ตรงนี้เพื่อเห็นมันด้วย
แต่ว่า…
ผมแค่อยากบอกทุกคนว่าผมซาบซึ้งใจมาก
ช่วงแรกๆ มันเป็นแค่การเสพสนุกๆ ในปาร์ตี้
แต่ถึงพูดแบบนี้จะฟังดูตลก
แต่มันเหมือนยังควบคุมได้นะคะ
ฉันว่าราวสองปีต่อมานั่นแหละ
ช่วงเดือนมิถุนายน เขาก็หายตัวไป
ฉันคิดจริงๆ นะว่าอาจมีอะไรเกิดขึ้นกับเขา
ฉันจำได้ว่าโทรหาทุกคนเลย พยายามตามหาเขา
พอเขากลับบ้าน เขาก็…
ฉันไม่อยากใช้คำว่าโทษนั่นโทษนี่นะคะ
แต่เขาบอกว่าเหตุผลที่เขาใช้ยา เป็นเพราะเจย์เดนเสียชีวิต
เดือนมิถุนายนเลยเป็นเดือนที่เขาทำใจลำบาก
นั่นเป็นครั้งแรกเลยที่ฉันรู้สึกว่า
"โอเค นี่เป็นเรื่องที่ฉันไม่เคยเจอมาก่อน
นี่เป็นสถานการณ์มืดมนเลวร้าย และฉันไม่รู้ว่าต้องทำยังไง"
มีขบวนพาเหรดฉลองแชมป์
ที่คุณกับลูกๆ ตั้งใจจะไปด้วยกัน
แต่สุดท้ายคุณก็ไปคนเดียว
คุณจำเรื่องนั้นได้ไหม
ผมจำไม่ได้
แต่ก็นะ พอคุณติดยา มันต้องมีเรื่องน่าละอายใจตามมาอยู่แล้ว
โดยเฉพาะเมื่อคุณยอมรับว่าเสพติดมันแล้ว
ผมมั่นใจว่าต้องมีอีกหลายเรื่องที่ผมจำไม่ได้
เพราะสภาพของผมในตอนนั้น
หลายคนเสพยาแล้วได้ความสุขสุดเหวี่ยง
นาน 15 นาที
จากนั้นรอเสพอีกทีศุกร์หน้า หรือสัปดาห์หน้าไหว
แต่บางคน พอคุณเสพ
มันเหมือนปลดล็อกบางอย่างที่คุณควบคุมไม่ได้
ผมคิดว่าช่วงนั้นแหละที่ด้านมืดของเขาเริ่มโผล่มา
เขาเริ่มแยกไม่ออกว่าอะไรคือชีวิตจริง
เขาอยู่ในฟองสบู่กับเจ้ายานี่
- ถอยหน่อย ให้พวกเขาเดิน - พวกเขารักคุณนะ
โคลอี้ สัมภาษณ์ทีเอ็มซีหน่อยครับ
ผมจำได้ว่าตอนอยู่มัธยม
ในสมุดพกใบแรกตอนม.หนึ่ง
ผมสอบตกสี่วิชา
และก็ไม่มี…
เหมือนไม่มีผลอะไรตามมา
และมันก็ไม่ได้ดีขึ้นด้วย
ไม่รู้สิ พอนึกถึงเรื่องต่างๆ อย่างเรื่องนอกใจเมียด้วย
สมองคุณต้องเพี้ยนขนาดไหนถึงคิดว่า… คุณต้องรู้สิว่าตัวเองเป็นใคร
อะไรทำให้คุณคิดว่า คุณแต่งงานกับผู้หญิงคนนี้ออกทีวี
แล้วจะไปมีชู้ได้
- พวกนั้นเอาแต่เกลียด - คงกระพัน
- แต่ฉันจะได้ดีต่อไป - ได้ดีแน่
และก็…
โคลอี้ออกนอกเมือง
ฉันยังแอบทำลับหลังได้อยู่ละมั้ง
เขาเคยบอกผมครั้งหนึ่ง
"ฉันจะปาร์ตี้กับคนที่ปาร์ตี้ได้ยาวหกเดือน
แล้วก็ยังไปทำงานได้ปกติ"
ผมนั่งคิดในใจว่า "ตอนนี้นายคบหาคนแบบไหนอยู่น่ะ"
(หนังผู้ใหญ่ มีทีวีสี)
ผมจำได้ว่าคืนหนึ่งผมไปที่บิ๊กแบร์
ผมเมายาจนหลุดโลกไปเลย
แม่สาวที่อยู่กับผมตอนนั้น
เธอคงตกใจสุดๆ
จนถึงขั้นเอาโทรศัพท์ผมมาโทรหาเมียผมเลย
ฉันโทรหาเขาอีกรอบ เขาหายไปเลยค่ะ หายังไงก็หาไม่เจอ
แล้วจู่ๆ ก็มีสายเข้า ฉันก็แบบ "ฮัลโหล"
ทางนั้นก็บอกว่า "หวัดดี ฉันเป็นสาวที่เอากับสามีคุณ
เขาเมายาหนักมาก
แล้วก็เอาแต่ขอเงินกับยา
ฉันไม่เอาด้วยแล้ว คุณมารับเขาทีได้ไหม
เมื่อกี้ฉันโทรหาแม่คุณด้วย เพราะไม่รู้ว่าควรโทรหาคุณไหม"
ฉันไม่เคยจับได้ว่าเขานอนกับคนอื่น
แน่นอนว่าฉันสงสัยอยู่ แต่ไม่เคยมีหลักฐานชัดๆ
ผมจำได้ว่าสูดโคเคนเข้าไปเส้นใหญ่
ต่อมาผมก็ได้ยินเสียงเรียก
"แลมมี่" แล้วผมก็เห็นหน้าคริส เจนเนอร์
โผล่มาจาก…
กรอบประตู
มันเริ่มบ้าคลั่งสุดๆ ตอนที่…
ข่าวแพร่ไปทั่วท้องถนน
"ลามาร์ติดโคเคน" หรือ "เขาเล่นโคเคน"
มันกลายเป็นเรื่องน่ารำคาญ เวลาคนพยายามจับผิดผม
ว่าผมทำอะไรที่ไม่ควรทำ
- คุณไม่ได้มีปัญหาติดยาใช่ไหม - ไม่มีหรอก
ไม่มีเหรอ
- ไม่มี - คุณคิดว่าต้องไปบำบัดไหม
- ไม่หรอก - โอเค
ได้คุยกับโคลอี้หรือยัง
คุยแล้วสิ นั่นภรรยาผมนะ
โอเค งั้นคุณคุยกับเธอแล้วเหรอ
แน่นอนสิ
ถ้าคุณย้อนกลับไปดูเส้นเวลา
ย้อนกลับไปดูเหตุการณ์สำคัญทั้งหมดในชีวิตเขา
ย้อนไปให้สุด จะเห็นว่าเขาไม่มีรากฐานเลยค่ะ
แล้วเขาก็แต่งงาน ต้องเจอแรงกดดันมหาศาล
ไหนจะอยู่ในทีมระดับแชมป์ เขาเสแสร้งทำเป็นว่าทุกอย่างโอเคไม่ได้อีกแล้ว
ทุกอย่างมันต้องพังลงมาแน่นอน
อย่ามายั่วโมโหผม คุณเพิ่งบอกเขาเอง อย่ามาซ้ำเติมผมสิ
ตอนนี้คุณกลับมายั่วโมโหผมซะงั้น
ผมสงสัยว่าพ่ออยู่ที่ไหน เขาไปอยู่ไหน ทำอะไรอยู่
แน่นอนว่าผมคิดถึงพ่อ
ผมอยากเจอพ่อ แต่พ่อไม่ยอมอยู่ในชีวิตผม
ทุกอย่างมันถาโถมเข้ามา
เขาเสพยาหนักขึ้นเรื่อยๆ
มีหลายครั้งที่ลามาร์หายตัวไป สิบสองชั่วโมงบ้าง สองวันบ้าง
หนีสถานบำบัด ไปเสพยาหนักๆ
ไม่มีใครหาเขาเจอ
ฉันต้องออกตามหาเขาในตรอกซอกซอย ตามหาเขาในโมเทลต่างๆ
เขาจะมีกระดาษฟอยล์ชิ้นเล็กๆ หรือไม่ก็ช้อน ไว้เสพแบบฟรีเบส
แล้วทิ้งของเกลื่อนไปหมด
ฉันจำได้ว่าต้องไปห้องโรงแรม เพื่อเก็บกวาดของพวกนั้นให้เขา
แม่บ้านจะได้ไม่เอาเรื่องไปขายข่าว
ฉันกลายเป็นคนที่เอื้อให้เขาเสพยาโดยไม่รู้ตัว
แต่ฉันแค่รู้สึกว่าต้องปกปิดเรื่องนี้
ประคองสถานการณ์ไว้ ปกป้องเขา
การติดเซ็กซ์หรือติดยา มันไม่เกี่ยวกับเชื้อชาติ สีผิว หรือศาสนา
กินในที่ลับ สุดท้ายก็ต้องถูกไขในที่แจ้ง
คุณยายผมพูดไว้แบบนั้น
เกิดอะไรขึ้น
ผมไม่นับถืองานปาปารัสซี่หรอก
เข้าใจไหม การคอยตามคนไปทั่วไม่ใช่เรื่องดีเลย
ผมกับโคลอี้รักกัน
ถ้าเราอยากให้พวกคุณเห็น อยากให้พวกคุณเข้ามาในบ้านเรา
เราก็ให้เข้าได้
และเราก็ไล่พวกคุณออกไปได้เหมือนกัน
ตอนที่ฉันได้รู้ว่ามีปัญหาเกิดขึ้น เขาบอกว่า
"คุณบอกใครไม่ได้นะ ไม่งั้นผมจะเสียทุกอย่าง
ถ้าผมเสียทุกอย่าง แล้วเราจะไปอยู่ไหน จะทำยังไง"
ตอนนั้นฉันอายุแค่ 24
ยังหาทางชีวิตตัวเองอยู่เลย
ฉันมีรายการก็จริง แต่ก็ไม่ได้ทำเงินมากมายอะไร
ฉันจำได้ว่าต้องเก็บความลับพวกนี้ไว้ แล้วก็มารู้สึกแย่กับตัวเอง
ฉันคิดว่าการที่ฉันยังเด็กก็มีส่วนด้วย
เขาคือรักแรกจริงๆ ของฉัน
จากนั้นคุณก็สงสารเขา
และพยายามหาเหตุผลให้เขา
"เพราะคนนั้นคนนี้ตาย พ่อคุณติดเฮโรอีน
คุณก็เลยทำตัวแบบนี้
ฉันจะพยายามแก้ปัญหาให้คุณเอง และทำให้คุณเห็นว่าฉันรักคุณมากพอ
ฉันจะทำให้คุณดีขึ้นเอง"
แต่ฉันต้องสู้กับมันไม่เว้นวัน
ถ้าไม่ใช่สู้เพื่อปกป้องเขา ก็เพื่อไม่ให้เขาถูกจับได้
ซึ่งมันฟังดูบ้ามาก
ต้องคอยรักษาภาพลักษณ์ของเขา
ทำให้คนข้างนอกยังเห็นว่า
เขายังเป็นลามาร์ โอดอมคนเดิม
ฉันไม่ได้นอนเป็นปีๆ เลยค่ะ
ตอนนั้นผมมีอิทธิพลมากในเมือง
ภรรยาผมก็ดังพอๆ กัน
ผมกำลังพุ่งสุดๆ
แล้วทุกอย่างก็เปลี่ยนไป
ฉันจำได้ว่าเขากำลังขับรถ ไปสนามซ้อมของเลเกอร์ส
เขาเปิดวิทยุฟังไปด้วย
ลามาร์ มีรายงานว่า คุณกำลังจะถูกแลกตัวไปดัลลัส
เขาพูดขึ้นว่า "วิทยุรู้ได้ยังไง
ฉันทุ่มเทให้พวกนายขนาดนี้
แต่ฉันต้องมารู้แบบนี้เหรอ ว่ากำลังจะถูกส่งตัวไปที่อื่น"
หลังจากนั้นมันก็ยิ่งดิ่งลงเหวเลยค่ะ
ผมคิดไปเองว่าคงไม่ถูกทำเหมือนเป็นแค่สถิติ
ผมนึกว่าจะได้อยู่ที่นี่ไปตลอดชีวิต
ไม่รู้เหมือนกัน ผมอาจไปทำให้บางคนไม่พอใจ
อาจเพราะผมทำรายการทีวี
ผมเจอภรรยา เจอครอบครัวที่แอลเอ
แอลเอเป็นส่วนหนึ่งของผมไปแล้ว
มันทำใจยากที่ต้องเห็นเพื่อนเรา และผู้เล่นที่ยอดเยี่ยมของเรา
ต้องไปที่อื่น เหมือนไม่มีค่าอะไรเลย
ไม่ว่าเขาจะกำลังมีเรื่องอะไรอยู่
นั่นก็เป็นเรื่องของเขา แต่เรื่องนี้มันทำใจยากนะ
มันโหดเลยละ
เป็นครั้งแรกเลย ที่บาสเกตบอลรู้สึกเหมือนเป็นงาน
นึกออกไหม
หลังจากถูกแลกตัวไปดัลลัส เขาก็ยิ่งเสพยาหนักขึ้น
ตอนที่คุณรู้ว่าเลเกอร์สแลกตัวคุณ
คุณคิดอะไรเป็นอย่างแรกครับ
ผมตกใจนะ
ผมตกใจเพราะไม่มีใครบอกอะไรผมเลย
แต่ก็นะ ผมจะได้ไปอยู่ใน…
แบบว่าใน…
ภาพรวมที่ดีมากๆ
ฉันไม่เคยเห็นยาเยอะขนาดนั้น ในที่มืดแบบนั้นมาก่อน
บรรยากาศรอบตัวเรามันมืดมนมาก
พวกเขาไม่ตรวจหายาแก้ปวดบางตัว
และเขาก็รู้ว่าตัวไหนจะไม่ถูกตรวจ
เขาเลยเอายาแก้ปวดตัวนั้นมาเสพแบบฟรีเบส
ก่อนถึงวันคริสต์มาส ฉันจำได้เพราะฉันทำบ้านขนมปังขิง
พยายามทำให้บรรยากาศในห้องโรงแรมดูน่ารัก
เขาขังตัวเองอยู่ในห้องน้ำโรงแรมสี่วันติด เสพยาอย่างเดียว
เขาไม่รู้ว่าเวลาผ่านไปแค่ไหนแล้ว เขาทรมานสุดๆ
มีบางครั้งที่เขาจะออกไปซ้อมบ้าง
แต่เขาซ้อมได้แย่มาก เพราะเขาอาการแย่มากและเมายาหนักมาก
ปีนี้เป็นปีที่โหดมาก เรา…
การถ่ายรายการไม่ส่งผลต่ออาชีพของคุณเหรอคะ
- ไม่ครับ - ไม่ค่ะ
เขาถูกไล่ออกจากทีมแมฟส์
เราอยู่ที่นั่นแค่ไม่กี่เดือน
ผมกลับมาแอลเอ ได้เซ็นกับคลิปเปอร์ส แต่ตอนนั้นผมหนักเกือบ 140 กิโลกรัม
นั่นเป็นช่วงเวลาที่น่าอายที่สุด ในอาชีพการงานของผมเลย
เพราะผมเสพยาหนักมาก
จนต้องพาตัวเองเข้าไปบำบัดเองเลย
มีรายงานว่าลามาร์ โอดอม อยู่ในโรงแรมแห่งหนึ่งที่ลอสแอนเจลิส
เพื่อนๆ พยายามพาเขาไปรักษา เรื่องปัญหายาเสพติดที่ไม่เปิดเผยรายละเอียด
พอจบฤดูกาลแข่งของคลิปเปอร์ส เขาก็กลับไปเสพยาหนักอีก
คุณหล่นจากผู้เล่นสำรองยอดเยี่ยมแห่งปี เหลือแค่เฉลี่ยชู้ตได้หกแต้มต่อเกมได้ยังไง
เพราะเขาไม่อยากอยู่ที่นั่นไงล่ะ เพราะเขากำลังทรมาน
เขาเสพยาเกินขนาดหลายครั้ง ฉันต้องพาเขาไปล้างท้อง
พยายามทำทุกอย่างเงียบๆ… เรามีศูนย์ล้างพิษที่บ้านเลย
เราทำทุกอย่างที่ทำได้
ลามาร์ ข่าวลือที่ว่าคุณติดแคร็กโคเคน เป็นเรื่องจริงหรือเปล่า
- นั่นกล้องผมนะ - หุบปาก
แล้วลามาร์ล่ะ
คุณรู้ไหมว่าเขาเสพยา หรือเพิ่งรู้ข่าวเลย
ขอให้วันนี้โชคดีนะ
วันเกิดฉันปีที่แล้ว ฉันโกหกทุกคน
เพราะฉันต้องโกหกว่าอยู่กับสามี
ทั้งที่จริงๆ สามีฉันหายไปกับผู้หญิงคนอื่น
ฉันได้รับคำแนะนำให้เข้าแทรกแซง
ผู้เชี่ยวชาญบอกว่า
"คุณต้องเข้าไปบอกเขาว่า 'คุณต้องไปบำบัด'
แล้วถ้าเขาทำได้ไม่ครบสามเดือน
คุณต้องบอกเขาว่าคุณจะหย่ากับเขา"
ทุกคนรอบตัวฉันพูดเป็นเสียงเดียวกันว่า "เขาไม่มีวันเลือกหย่าแน่"
เราเลยทำการแทรกแซง
ฉันพูด
ไปตามที่เตรียมไว้
เขาตอบกลับมาว่า "โอเค ขอหยิบหนังสือเดินทางก่อน
แล้วไปหย่ากันแม่งเลย"
ฉันมองไปรอบๆ
"เดี๋ยวนะ เดี๋ยว
ฉันไม่ได้อยากหย่านะ
พวกคุณบอกว่าฉันต้องพูดไปแบบนั้น"
ลามาร์ลุกออกไปเลยค่ะ เขาบอกว่า
"เราจะหย่ากันแม่งให้จบๆ และผมจะไม่กลับมาที่นี่อีก"
ผมเซ็นใบหย่า
และทันทีที่เซ็นใบหย่า ผมก็คิดในใจว่า
"ฉันจะเล่นยาแบบจัดเต็ม"
ผมเคยได้ยินเรื่องซ่องบันนี่แรนช์ในทีวีตลอด
แต่ผมไม่มีโคเคนให้เสพ
เชี่ย
มันบ้ามากเวลาคุณกลับมาคิดว่า
การตัดสินใจครั้งเดียว ไม่ว่าจะเรื่องเล็กหรือใหญ่
มันสร้างความเปลี่ยนแปลงได้ใหญ่หลวง
ต่อชีวิตคุณและชีวิตคนที่คุณรักจริงๆ
(คริสตัล เนวาดา)
(ห่างจากลาสเวกัส 128 กิโลเมตร)
จะเห็นเลยว่าเราต้องขับรถออกมานานแค่ไหน
และที่นี่อยู่ไกลแค่ไหน
ผมไม่ได้มาที่นี่มาหลายปีแล้ว
ผมไม่รู้ด้วยซ้ำว่าเราจะเจออะไร
แต่คุณคงเข้าใจว่าทำไมตอนแรกเราถึงสงสัย
ว่าคนที่ติดต่อสาวๆ ให้มาที่นี่
คือลามาร์ โอดอมจริงหรือเปล่า
เพราะที่นี่อยู่ไกลซะขนาดนี้
เมื่อกี้เราเพิ่งขับผ่านตะแกรงกั้นวัว มันบ้านนอกขนาดนั้นเลย
ผมมาจากฟอร์ตเวิร์ธ เท็กซัส
ผมเคยทำงานที่สถานีวิทยุที่นั่นอยู่หลายปี
ที่จริงนั่นแหละจุดเริ่มต้นที่ทำให้ผมมาทำงานที่ซ่อง
เดนนิส ฮอฟเป็นแขกรับเชิญขาประจำ ที่มาออกรายการของผม
ขอต้อนรับกลับสู่รายการครั้งที่ 138,000
ผู้ฟังทุกท่าน นี่เดนนิส ฮอฟครับ
เดนนิส เป็นไงบ้าง
หวัดดี บิ๊กดิ๊ก ผมตื่นเต้นมากเลย
เขาเป็นเหมือนแซม วอลตันของวงการซ่อง
เขาพยายามครองตลาดโสเภณีถูกกฎหมาย
ผมซื้อซ่องทุกแห่งที่ซื้อได้ และอยากทำให้มันเป็นบริษัทมหาชน
และมันจะเป็นบริษัทที่ประสบความสำเร็จสุดๆ
ทุกคนรู้จักซ่องบันนี่แรนช์ มันคือซ่องที่
เอชบีโอเคยมาถ่ายทำเรียลลิตี้ชื่อแคตเฮาส์
แต่เขาซื้อเพิ่มอีกสามที่ ผมว่าน่าจะเป็นทางเหนือ
แต่ทางใต้ของเนวาดานี่น่ะ
มีสองสามแห่งเปิดขาย เขาก็เลยซื้อเดอะเลิฟแรนช์
- เดนนิส เป็นไงบ้าง - สบายดีไหม สนุกหรือเปล่า
ให้ตาย…
เซ็กซ์มีอยู่ทุกที่เลย เพื่อนเอ๊ย มันลอยอยู่ในอากาศ
คุณจะเข้าใจเดนนิสได้ดีขึ้น
ถ้ารู้ว่าเขาเคยเป็นเซลส์แมน ขายคอนโดแบบไทม์แชร์มาก่อน
เขาเอาทักษะนั้นมาใช้เยอะมาก
บางครั้งการเดินทางก็ดีพอๆ กับจุดหมาย
มีคำพูดที่ว่าเซ็กซ์ก็เหมือนมุกตลก บางคนก็เข้าถึง บางคนก็ไม่
และคนที่เข้าไม่ถึง ก็จะมาที่นี่
พอผ่านไปหลายปี แบรนด์ของเขาก็ใหญ่ขึ้น
เขาเลยต้องการคนมาดูแลสื่อให้
ผมก็เลยย้ายมาทำงานกับเดนนิสเต็มตัว
(เลิฟแรนช์)
เอาละ มาถึงแล้ว ป้ายเก่า
แล้วก็…
รู้อะไรไหม มันถูกรื้อออกหมดแล้ว
ว้าว
ผมพาเดินดูได้ว่ามันเคยอยู่ตรงไหน
มีความเข้าใจผิดเยอะมาก เรื่องการค้าประเวณีถูกกฎหมายในเนวาดา
เรื่องใหญ่ๆ ที่เข้าใจผิดเลยก็คือคนคิดว่า
การค้าประเวณีถูกกฎหมายทุกที่ในเนวาดา
ไม่ใช่เลยครับ
มีซ่องถูกกฎหมายประมาณ 43 แห่งในเนวาดา
แต่ไม่มีในเมืองรีโนหรือลาสเวกัส
ที่นั่นการจัดหาโสเภณีเป็นเรื่องผิดกฎหมาย
มันถูกกฎหมายแค่ในบางเคาน์ตี
ที่มีประชากรต่ำกว่าสามแสนหรือสี่แสนคน
ดังนั้นถ้าคุณจะไปซ่องถูกกฎหมาย
คุณต้องขับรถออกจากลาสเวกัส ประมาณหนึ่งชั่วโมง
อย่างน้อยถ้ามาที่นี่ คุณก็ไม่ต้องเจอปัญหาแบบที่เจอในชีวิตคู่
สิ่งที่คุณจะเจอคือระดับคุณภาพที่แตกต่างกันไป
บางที่ก็ดีกว่า
ตรงนี้คือครัว ตรงนี้คือบาร์
และนี่คือห้องเซ็กซ์หมู่
แล้วก็มีซ่องบางแห่ง
ที่จริงๆ แล้วเป็นแค่บ้านรถพ่วงหลังเดียว
ตั้งอยู่กลางที่เปลี่ยว
ที่คุณไม่อยากก้าวเท้าเข้าไปแน่
เดอะเลิฟแรนช์เป็นบ้านสำเร็จรูปหลายหลัง
ที่เอามาเชื่อมต่อกัน
มันไม่ใช่สถานที่หรูหราอะไร
ที่ที่เราเพิ่งเดินเข้ามาเคยเป็นทางเดิน
ตรงนี้เคยเป็นลาน ประตูหน้าอยู่ตรงนี้
- หวัดดี - ว่าไง โลล่า มาร์คส์นี่เอง
- ไงคะ - แล้วก็แอมเบอร์ แอมเบอร์สุดฮอต
- วันนี้เป็นไงกันบ้าง - สบายดีค่ะ
พื้นที่ทั้งหมดตรงนี้เคยเป็นบาร์
มีประตูอีกแห่งเข้ามาทางนี้
ตรงนี้เป็นบาร์
ตรงนี้เป็นบาร์สินะ
ส่วนพื้นที่ด้านนอกทั้งหมดตรงนี้ เคยเป็นยูนิตบ้านสำเร็จรูป
ที่เชื่อมถึงกัน
วันนึงผมเคยกินมื้อเช้ากับแลร์รี่ ฟลินต์ และจิมมี่ ฟลินต์ด้วย
สำหรับเดนนิส สิ่งที่เขาให้ค่าคือ
คุณเป็นคนดังไหม
คุณยอมรับผมไหม และคุณดังแค่ไหน
แต่จริงๆ แล้วมันหาได้ยากมาก
ที่คนดัง
โดยเฉพาะพวกที่อยู่สูงกว่าระดับดีลิสต์
จะพยายามมา
ที่ซ่องเองแบบนี้
มันเหมือนเป็นเรื่องเล่ามากกว่า เดนนิสชอบสร้างภาพแบบนั้น
ผมเคยเชิญประธานาธิบดีโอบามา
ให้มาที่บันนี่แรนช์ ในบรรยากาศเป็นกันเอง
แต่ผมไม่รู้ว่ามีใครเคยพูดถึงเรื่องนี้ไหม อาจไม่เคยมีเลยก็ได้
ที่ว่าลามาร์ โอดอมเริ่มติดต่อสาวๆ หลายคน
จากเดอะเลิฟแรนช์ทางอินสตาแกรม
มันเป็นข่าวลือแบบว่า "ใช่ ฉันก็ได้ยินมา"
แต่คุณไม่รู้หรอกว่ามันเป็นเรื่องจริงไหม
เพราะเขาเป็นนักกีฬาระดับอาชีพ มันมีวิธีนอนกับสาวที่ง่ายกว่านี้เยอะ
มากกว่าจะขับรถออกจากเมืองเป็นชั่วโมง มากลางทะเลทราย
แล้วเดินเข้าซ่องแบบนี้น่ะ
แถมตั้งใจอยู่ที่นั่นหลายวันด้วย
พอเวลาผ่านไปหลายวัน
ผมจำได้ว่าเขา หรือผู้ช่วยคนหนึ่งของเขา
ใครสักคนนี่แหละ ติดต่อมาที่ซ่อง ขอให้ส่งรถไปรับ
มันเลยเริ่มชัดเจนว่าเป็นเรื่องจริง
ตอนที่เขาให้ที่อยู่มา
รถก็ขับไปรับ และคนขับรถโทรกลับมาที่เดอะเลิฟแรนช์
บอกว่า "ใช่ เป็นเขาจริงๆ เราอยู่ในรถแล้ว
เรากำลังไปที่ซ่องนะ"
พอคิดถึงความทรงจำสำคัญในชีวิต
มันก็แปลกดีที่ได้รู้แล้วว่า
หนึ่งในสถานที่ในความทรงจำของคุณ ถูกลบหายไปจากโลกแล้ว
นี่ 911 แจ้งเหตุฉุกเฉินอะไรครับ
(วันที่ 13 ตุลาคม 2015)
เราต้องการรถพยาบาลค่ะ
ตอนนั้นเป็นช่วงต้นสัปดาห์
น่าจะวันจันทร์หรืออังคารนี่แหละ
เป็นวันที่ลูกค้าน้อย
เดอะเลิฟแรนช์มีบ้านแยกอยู่ด้านหลังซ่อง
ถ้าคุณใช้เงินที่นี่เยอะพอ
เราจะให้คุณใช้บ้านหลังนั้น
ผมรู้ว่าลามาร์อยู่ที่นั่น
ตอนนั้นเขาอยู่ที่นั่นได้สองวันแล้วมั้ง
ผมนั่งทำงานอยู่ที่โต๊ะ
แล้วสาวคนหนึ่งที่อยู่กับเขา
วิ่งเข้ามาในออฟฟิศ กรีดร้องลั่น
"โอ้พระเจ้า ริชาร์ด รีบมาเร็ว ลามาร์เป็นอะไรก็ไม่รู้"
ผมวิ่งเข้าไปในห้อง มันมืดสนิท
ม่านถูกดึงปิดหมด
สิ่งแรกที่ผมจำได้ก็คือเสียง
เพราะเขากรนดังมาก
เหมือนมีอะไรผิดปกติ
ผมบอกว่าเราต้องโทรแจ้ง 911
ฉันอยู่ที่เดอะเลิฟแรนช์ เลขที่ 300 แอปพาลูซาเลน
ฉันโทรแจ้งแล้ว พวกเขาบอกว่าจะส่งคนมา
ฉันแค่อยากบอกให้พวกเขารีบมาเลยนะคะ
เขายังรู้สึกตัวไหมคะ
ไม่ค่ะ
ผมอธิบายให้เจ้าหน้าที่ฟังว่าเกิดอะไรขึ้น
คุณจับเขาตะแคงไปด้านไหน
ด้านขวาครับ
โอเค ลองจับเขาตะแคงซ้ายนะ
พวกเธอจับขาเขาไว้หน่อย
ฉันต้องพลิกให้เขานอนตะแคง
เขาตัวใหญ่เบ้อเริ่ม
ผู้ชายคนนี้สูง 213 เซนติเมตร หนัก 159 กิโลกรัมได้
ตัวใหญ่มหึมา
พอผมพลิกเขาให้นอนตะแคงได้ เขาก็สำลักอะไรออกมา
ของเหลวไหลออกจากปากเขาเลย
มีอะไรขาวๆ ไหลออกมา จากปากกับจมูกของเขา
ก่อนหน้านี้เขาได้เสพอะไรหรือเปล่า
เขาบอกสาวๆ คนหนึ่งว่าเขาเสพโคเคน
ก่อนมาที่ซ่อง
แต่นั่นคือสองวันก่อน
แม่สาวที่อยู่กับเขาบอกว่า
"เขากินเจ้านี่ด้วย"
แล้วเธอก็ยกซองราวๆ นี้ขึ้นมา
ซองบางอย่างเขียนว่า "รีโหลด"
"ผลิตภัณฑ์เสริมสมรรถภาพทางเพศชาย"
ผมถามเธอว่า
"เขากินเจ้านี่ไปกี่เม็ด"
เธอบอกว่า "น่าจะ 12 เม็ดได้"
ผมอ่านที่ซอง บนซองเขียนว่า
"ห้ามกินเกินหนึ่งเม็ดทุก 24 ชั่วโมง"
เจ้าหน้าที่ฉุกเฉินเข้ามาในห้อง พวกเขามากันสามคน
เพราะเขาตัวใหญ่มาก พวกนั้นเลยยกเขา
ขึ้นเปลหามแล้วเข็นออกไปไม่ไหว
เราเลยต้องดึงผ้าปูที่นอนที่เขานอนอยู่ขึ้นมา
แล้วเจ้าหน้าที่สามคนจับคนละมุม
ผมจับอีกมุมหนึ่ง เราจับผ้ากันแบบนี้
แล้วช่วยกันยกพาเขาออกจากห้อง
ตอนที่แสงแดดส่องโดนหน้าเขา
ตอนนั้นผมอยู่มุมใกล้หัวเขาพอดี
ผมก้มลงมองหน้าเขา จำได้เลยว่าคิดว่า
"หมอนี่อาจตายไปแล้วก็ได้"
ผมจำได้ว่าโทรบอกแฟนผมว่า
"ทุกอย่างเรียบร้อยดี อย่างน้อยฉันก็ไม่เป็นไร
แต่ตอนนี้ฉันอยู่โรงพยาบาลกับลามาร์ โอดอม
เขาอยู่ห้องฉุกเฉิน อาการหนักเอาเรื่อง
อีกเดี๋ยวเธอน่าจะได้ยินข่าวเรื่องนี้"
ลามาร์ โอดอม อดีตผู้เล่นทีมเลเกอร์ส
กำลังต่อสู้ยื้อชีวิตที่โรงพยาบาลซันไรส์
เขาถูกส่งตัวเข้าโรงพยาบาลด่วน หลังปาร์ตี้ที่เดอะเลิฟแรนช์นานหลายวัน
ตอนนั้นฉันกำลังถ่ายแบบให้นิตยสารพีเพิล
แล้วคืนก่อนหน้านั้น ฉันฝันว่าลามาร์ตาย
ฉันอยู่ในงานศพเขา ร้องไห้หนักมาก
ระหว่างให้สัมภาษณ์ คิมโทรหาฉันสามรอบ
ฉันขึ้นรถแล้วโทรกลับ เธอบอกว่า
"ลามาร์เสพยาเกินขนาด ตอนนี้เขาอยู่ที่เวกัส"
ฉันจำได้ว่ากรีดร้องออกมาเลย
ตอนนั้นประมาณสองทุ่ม ฉันกำลังจะเข้านอน
แม่ฉันเดินเข้ามาในห้อง
แม่บอกว่า "มีคนเพิ่งส่งข้อความให้แม่
พวกเขาอ่านเจอในทีเอ็มซี บอกว่าพ่อของลูกอาการโคม่า"
ผมจำได้ว่ารู้สึกเหมือนบรรยากาศในห้องหนักอึ้ง
เหมือนผนังกำลังบีบอัดเข้ามา
เรายังไม่รู้รายละเอียด แม่ฉันเสียขวัญมาก
แม่พยายามโทรหาคนโน้นคนนี้
"เราจะไปเวกัสกันยังไง"
ดูเหมือนสถานการณ์ตอนนี้วิกฤตมาก
ค่ะ เขาถูกพบประมาณบ่ายสาม 15 นาที
โดยผู้หญิงสองคนที่เดอะเลิฟแรนช์
และจากรายงานของตำรวจ
มีของเหลวไหลออกจากจมูกและปากเขาด้วย และเขาก็หมดสติ
เรามาถึงโรงพยาบาล
พ่อของเขาอยู่ที่นั่น
ฉันคิดว่าตอนนั้นเขาน่าจะเป็น ผู้รับผลประโยชน์ของลามาร์
โจพูดแค่ว่า "อย่าใส่เครื่องพยุงชีวิตนะ
ปิดเครื่องพวกนั้นซะ"
ฉันจำได้ว่าเดินเข้าไปตอนนั้นพอดี
และพูดจริงนะคะ มันเหมือนฉากในหนังเลย
ฉันบอกไปว่า "ขอโทษนะ โจ ฉันยังเป็นภรรยาเขา คุณต้องการอะไร"
โจขอรองเท้าไนกี้คู่นึงกับเงิน 100 ดอลลาร์ และห้องพักโรงแรมหนึ่งคืน
แล้วโจก็จากไป ไม่กลับมาอีกเลย
นี่คือสามีของฉัน
ทั้งยามป่วยและยามสุข ฉันต้องอยู่ข้างเขา
ฉันต้องไปอยู่ตรงนั้น
และฉันจะทำทุกอย่างเพื่อให้แน่ใจว่า
เขาจะมีโอกาสรอด
และฉันก็เชื่อตัวเองมากกว่าคนรอบตัวเขา
โคลอี้ คาร์เดเชียน อดีตภรรยาของเขา คอยอยู่เคียงข้างเขา
เพราะกระบวนการศาลล่าช้า การหย่าจึงยังไม่สิ้นสุด
เธอจึงเป็นคนเดียวที่มีสิทธิ์ตัดสินใจ เรื่องการรักษาแทนเขา
สมองซีกซ้ายของเขาเสียหายหนักมาก
ปอดของเขาทรุดด้วย
พวกหมอบอกว่า "โอเค การผ่าตัด
มีโอกาสสำเร็จแค่สิบเปอร์เซ็นต์นะ หรือเขาอาจเสียชีวิตบนเตียงผ่าตัด"
โคบี ไบรอันต์อยู่ที่นั่นด้วย
เขาช่วยฉันตัดสินใจเรื่องการผ่าตัด
หมอทำให้ปอดเขากลับมาทำงานได้ เขาไม่ตาย
แต่เขาเข้าสู่ภาวะโคม่า
เป็นครั้งแรกตั้งแต่พ่อของพวกเขา ถูกพามาที่โรงพยาบาลซันไรส์
ลูกๆ ของลามาร์มาถึงลาสเวกัส เพื่ออยู่กับพ่อของพวกเขา
ข่าวยังรายงานว่า "เขาโคม่ามาได้สองวันแล้ว"
ฉันนี่แบบ
"อย่างน้อยฉันก็ยังได้บอกลา"
(#ภาวนาให้ลามาร์)
แฮชแท็ก "ภาวนาให้ลามาร์" ขึ้นเทรนด์
เหมือนทั้งโลกกำลังอธิษฐานให้เขา
เพราะเรื่องนี้มันใหญ่กว่าบาสเกตบอล
ใหญ่กว่าการเป็นสามีในรายการเรียลลิตี้
เหมือนกับว่าผู้คน…
ฉันคิดว่าผู้คนมองเห็นจริงๆ ว่านี่คือ ผู้ชายที่แตกสลายและเต็มไปด้วยความเจ็บปวด
ตอนเราเดินเข้าไปในห้องโรงพยาบาล
มันทำใจยากมากที่เห็นพ่อ มีสายระโยงระยางเต็มตัว
พ่อตัวบวมมาก ฉันจำได้เลยว่าพ่อบวมแค่ไหน
มันดูเหมือนพ่อแค่กำลังหลับ
ฉันได้แต่จับมือพ่อไว้
แล้วพูดทุกอย่างออกไป
ฉันบอกไปว่า "พ่อยังไปไม่ได้
เรายังต้องสร้างความทรงจำด้วยกันสิ"
พ่อนอนโคม่าน่าจะประมาณสามสี่วัน
เส้นเลือดในสมองแตก 12 ครั้ง
น่าจะหัวใจวายหกครั้ง ซึ่งแทบเป็นเรื่องที่ไม่เคยมีมาก่อน
แหล่งข่าวใกล้ชิดกับโอดอม บอกกับเครือข่ายของเราว่า
ลามาร์ โอดอมใช้เครื่องช่วยหายใจ และอยู่ในอาการโคม่า
และสมองอาจได้รับความเสียหาย
หมอบอกว่า
"เขาอาจตอบสนองหรือพูดตอบคุณไม่ได้
แต่เขาอาจได้ยินคุณตอนอยู่ในโคม่า"
ผมคิดว่าน่าจะปี 2003
หรือปี 2002 นี่แหละที่เจย์-ซีหรือแฟตโจ จัดการแข่งขันบาสเกตบอลครั้งใหญ่
ที่นิวยอร์กซิตี้ พ่อเล่นให้ทีมของเจย์-ซี
แล้วในคลิปไฮไลต์หนึ่ง…
เขาจ่ายลูกแน่ๆ เขาจะทำอะไรต่อ
พ่อหลอกได้สวยมาก
พ่อทำท่าแชมก็อดส์ เลี้ยงลูกลอดหว่างขาคู่แข่ง
คนดูคลั่งกันใหญ่
แล้วพ่อก็เต้นนิดๆ โยกไหล่นิดหน่อย
ครับ ผมเปิดคลิปนั้นให้พ่อฟังตลอด เผื่อว่าเขาจะได้ยิน
เรากำลังเห็นความเคลื่อนไหว ด้านหน้าทางเข้าโรงพยาบาล
ทีเอ็มซีรายงานว่า ลามาร์ โอดอมอยู่ในอาการโคม่า
ผู้หญิงคนหนึ่งบอกผมว่าโคลอี้ คาร์เดเชียน อยู่ที่นี่เมื่อคืนเพื่ออยู่ข้างกายโอดอม
บางคนได้เข้าไปเจอเขา บางคนก็ไม่ได้เข้า
เราไม่มีสิทธิ์ควบคุมเรื่องนั้น โคลอี้เป็นคนตัดสินใจ
ฉันต้องคัดกรองว่ายอมให้ใครเข้าโรงพยาบาลได้
นั่นเรื่องจริงค่ะ
ตอนแรกๆ ฉันก็ให้คนเข้ามา
จากนั้นฉันได้รู้ว่าสามคนในนั้นเป็นพ่อค้ายา
ที่อยากมาเก็บเงิน
มาค้นกระเป๋าส่วนตัวของเขา
พอเกิดเรื่องแบบนั้นขึ้น ฉันเลยบอกไปว่า "เราต้องล็อกดาวน์ที่นี่
ใครที่อยากมาเยี่ยม ต้องให้ฉันอนุญาตก่อน"
ตอนนั้นเรากำลังเดินออกจากลิฟต์
ฉันมากับคนทั้งครอบครัว
แล้วบอดี้การ์ดของคริส เจนเนอร์ก็บอกว่า
"พวกคุณต้องเซ็นเอกสารนี้ก่อน ถึงจะขึ้นชั้นนี้ได้"
ฉันมองหน้าเขา แล้วเขาบอกว่า "คุณไม่ต้องเซ็น"
ฉันเลยบอกไปว่า "ก็คิดงั้น"
เขาไม่ได้ให้ฉันเซ็นเอกสารปกปิดข้อมูล แต่ให้ครอบครัวของเขาเซ็น
มันแย่มาก จนคงมีคงโทรแจ้งตำรวจ
เพราะตำรวจลาสเวกัสขึ้นมาชั้นนั้น ประมาณห้านายได้
พร้อมกับเยอรมันเชพเพิร์ดสองตัว
มันน่ากลัวมากค่ะ
ฉันนึกว่าพวกเขามาดูแลความสงบ
แต่สุดท้ายมันกลับยิ่งทำให้แย่ลง เหมือนยิ่งมาทำให้เครียด
จนเดสตินี่ต้องพูดว่า "พ่อฉันนอนอยู่ห้องสุดทางเดินนั้น
เรากำลังภาวนาให้เขาฟื้น เราไม่ต้องการแบบนี้ หยุดได้แล้ว"
ความตายเป็นสิ่งที่เราทุกคนต้องเจอ
และในครอบครัวฉัน… ลามาร์รู้เรื่องนี้ดี เพราะแม่ฉันเคยพูด ฉันเคยพูด
เด็กๆ ก็เคยพูด
อะไรก็ตามที่ฆ่าคุณไม่ได้ จะทำให้คุณแกร่งขึ้น
และพวกเราก็เป็นคนแกร่ง
ก่อนที่รถของสื่อจะมาถึง
ผมก็เริ่มตกผลึกทุกอย่าง
เพราะอะดรีนาลีนลดลงแล้ว
หน้าที่ของผม อย่างน้อยก็ในส่วนที่ผมต้องรับมือตรงนั้น
ถือว่าจบลงแล้ว
แล้วจู่ๆ ก็มีผู้ชายคนหนึ่งโผล่มา
เขาเดินมาหาผม บอกว่ามาจากทีมผู้ช่วยของลามาร์
บอกว่า "ลามาร์เอากระเป๋าเป้มาที่ซ่องด้วย"
ผมบอกว่า "ผมไม่มีอำนาจส่งมอบอะไรให้ จนกว่าเจ้านายผมจะสั่ง"
เขาบอกว่า "ฟังนะ ตอนนี้
ยังไม่มีใครรู้อะไรเรื่องนี้
และฉันแน่ใจว่าเจ้านายนาย ก็คงอยากให้มันเป็นแบบนั้นต่อไป"
ให้ตาย ผมนี่คิดในใจเลย
"คุณนี่ไม่รู้จักเดนนิส ฮอฟซะแล้ว"
เจ้าของซ่องที่พบลามาร์ โอดอมหมดสติ
ออกมาให้สัมภาษณ์คืนนี้
เขาอารมณ์ดี เขาแค่อยากมาสนุก
เขาอยากได้ความสงบเป็นส่วนตัว
เขาบอกว่าเสพโคเคนก่อนไปที่นั่นตอนวันเสาร์
เป็นวันที่หนักหนาในธุรกิจซ่อง
คำแรกที่ออกจากปากเขาคือ "โอเค ฉันโทรหาทีเอ็มซีแล้ว
ฉันบอกเดอะเนชันแนลเอนควายเรอร์ ว่าจะให้สัมภาษณ์พิเศษ
แต่ทีเอ็มซีได้ทำข่าว"
ทุกอย่างปกติดีจนกระทั่งเช้าวันอังคาร
- เขาแค่มาสนุก… - เดี๋ยวค่ะ ฮอฟ
ฉันไม่ยักรู้ว่าคุณให้บริการระยะยาวด้วย
เดนนิสรู้ว่าเขามีไพ่ในมืออยู่สองสามใบ
ทุกคนอยากได้ใบเสร็จที่ลามาร์เซ็น
เขาจ่ายเงินล่วงหน้าถึง 75,000 ดอลลาร์
และพวกเขาก็อยากได้ภาพกล้องวงจรปิด มันเลยเกิดการประมูลกันขึ้น
มีรายงานว่ามีวิดีโอของเขา ระหว่างเข้าพักที่แรนช์
เดนนิส ฮอฟ เจ้าของซ่องยืนยันว่ามีคลิปจริง
แต่บอกว่าตอนนี้ราคาประมูล อยู่ที่ 50,000 ดอลลาร์
ดีลที่เดนนิสตกลงได้ในที่สุด
เขาให้รายการทูเดย์โชว์ได้คลิปไป
ข้อตกลงที่เขาทำไว้ก็คือ แมตต์ ลอเออร์นั่งอยู่รายการ
และพูดว่า
"ที่มาร่วมรายการเราตอนนี้คือ เจ้าของเดอะเลิฟแรนช์
และผู้เขียนหนังสือ 'ดิอาร์ตออฟเดอะพิมพ์'
วางจำหน่ายตามร้านหนังสือทั่วไปแล้ววันนี้
เดนนิส ฮอฟครับ"
ถ้าก่อนหน้านั้นผมยังไม่รู้ ตอนนั้นแหละผมได้รู้แล้ว
ว่าคนเราจะทำอะไรบ้าง
หรือยินดีทำอะไรบ้างเพื่อให้ได้ออกสื่อ
มันไม่มีขีดจำกัดจริงๆ ครับ
(อุบัติเหตุ - ฉุกเฉิน โรงพยาบาลซันไรส์)
พวกนั้นมาแล้ว
มีข่าวออกมาบ่ายวันนี้
ว่าลามาร์ โอดอมฟื้นแล้ว หลังจากหมดสติไปเกือบสามวัน
เพื่อนสนิทของโอดอมบอกเราว่า เขาถอดเครื่องช่วยหายใจแล้ว
และถึงกับลืมตาขึ้นมาด้วย
โคลอี้ คุณเป็นห่วงลามาร์หรือเปล่า
คุณคิดว่าลามาร์พร้อมจะตายไหม ถ้าเขาไม่เลิกยาแบบจริงจัง
คุณคิดว่าไง โคลอี้
คุณจะพยายามช่วยลามาร์ไหม
ทุกๆ วันที่อาการของโอดอมดีขึ้นเล็กน้อย
ระบบรักษาความปลอดภัย รอบโรงพยาบาลก็เพิ่มขึ้น
มีคนมากมายอยากจะเห็น
อดีตนักบาสเกตบอลเอ็นบีเอ หรือใครก็ได้ในครอบครัวคาร์เดเชียน
เราได้รับรายงานว่าบางคนถึงกับ แต่งตัวเป็นรปภ.หรือพยาบาล
เพื่อแอบเข้าไปข้างใน
ผมฟื้นขึ้นมาสามวันให้หลัง ดึงสายต่างๆ ออกจากคอ
ผมยังมีแผลเป็นอยู่เลย
พูดจริงนะ ผมดึงท่อออกจากคอ ออกจากหน้าผมเลย
ฉันสติแตกเลยค่ะ ฉันรีบเรียกพยาบาลเลย
เขาดึงท่อออก มองไปรอบๆ แล้วก็พูดว่า
"ไง ที่รัก" แล้วก็หลับต่อ
ฉันนี่แบบ "เมื่อกี้มันอะไรเนี่ย"
มีคนบอกว่าพอตื่นจากโคม่า คุณจะไม่รู้เลยว่าเกิดอะไรขึ้น
ผมแค่ดึงสายออกจากคอหมด
ผมยังมีรอยอยู่ตรงนี้ด้วย
นี่คือภาพจากทีเอ็มซี ตอนเฮลิคอปเตอร์นำตัวลามาร์ โอดอม
มาส่งที่โรงพยาบาลซีดาร์ส-ไซไน ในลอสแอนเจลิส
ซึ่งมีรายงานว่าเขาต้องฟอกไตวันละหกชั่วโมง
พวกเราสนับสนุนลามาร์
ควีนส์บริดจ์ เรเวนส์วูด เพื่อนๆ จากบ้านเกิดของเขา
ไปจัดการให้ลามาร์ซะ
- เขาเสพอะไร - ลามาร์เป็นไงบ้าง
ไงคะ ลามาร์ นี่โมนิก้า มอนโรจากเลิฟแรนช์
เดนนิสกับทีมงานอยากอวยพรให้คุณหายดีเร็วๆ
- มีอะไรอยากบอกลามาร์ไหม - รักนายนะ
ช่วยอวยพรวันเกิดลามาร์แทนเราด้วยนะ
ตอนนี้มันยากที่จะโฟกัสกับเรื่องอื่นๆ
ลามาร์เหมือนพี่น้องของผม ผมภาวนาให้เขา
มันทำใจยากพอคิดว่าเขานอนอยู่ในโรงพยาบาล
(ซีดาร์ส-ไซไน ฉุกเฉิน)
ตอนตื่นขึ้นมา ผมอั้นอึไม่ได้
ลองนึกดูถึงความอับอาย ที่ต้องอยู่ในโรงพยาบาลซีดาร์ส-ไซไนสิ
ผมได้แชมป์สองสมัย ผมคือลามาร์ โอดอม แต่ผมเดินไม่ได้ พูดก็ไม่ได้
พวกเขาต้องเข้ามาเช็กผ้าอ้อมให้
เมียผม…
เธออยู่ข้างๆ ช่วยเช็ดอึให้ด้วย
ฉันไม่เคยห่างโรงพยาบาล
ฉันอยู่ที่นั่นกับเขาทุกวันนานสี่เดือน
เราตั้งใจกันว่าต้องทำให้เขา กลับมาเดินและเคลื่อนไหวได้
ยกไหล่นะ เอาเลย ฉันรู้ว่าคุณทำได้
เอาเลย ยกขึ้น
การทำงานของอวัยวะบางส่วน ไม่เชื่อมต่อกับสมองบางจุดของเขา
ค่ะ เกือบได้แล้ว เอาเลย
แต่ความมุ่งมั่นของลามาร์ฝังแน่นอยู่ในตัวเขา
มันคือสิ่งที่ทำให้เขามาถึงจุดนี้ได้
และเขาก็ฝึกจนเดินได้อีกครั้ง ตอนอยู่โรงพยาบาลซีดาร์ส
มันเป็นอะไรที่พิเศษจริงๆ
- แบบนั้นแหละ - คุณยิ้มออกแล้ว
- เขายิ้มเหรอ - ค่ะ
ดีจัง
ดีจังเลย
คุณทำได้ดีมาก
ฉันรู้ว่านี่เป็นครั้งแรกที่คุณนั่งให้สัมภาษณ์สด
และคุณเต็มใจจะพูดถึง
เรื่องราวที่คุณกับลามาร์ต้องเจอ
เขาทำได้ดีมากค่ะ แต่หนทางยังอีกยาวไกล
ทุกวันต่างไปจากเดิม เราต้องรับมือแบบวันต่อวัน
ฉันเรียนรู้ที่จะไม่มองอนาคตไกลเกินไป
ฉันพยายามใช้ชีวิตแบบวันต่อวัน
และปี 2016 ถือเป็นปีที่ดี
รู้ไหมว่านี่ใคร
นี่ลูกชายคุณ
ลูกชายคุณชื่อลามาร์ จูเนียร์
เราเรียกเขาว่าแอลเจ
สำหรับเธอ มันคงเป็นเรื่องยากกว่า เพราะผมพูดคำว่า "ขอบคุณ"
หรือ "ผมซาบซึ้งมาก" ไม่ได้
ผมแสดงออกไม่ได้เลย ผมไม่ร้องไห้ด้วยซ้ำ ผมไม่แม้แต่…
หนึ่ง สอง
สาม
เป่าเลย
เป่าค่ะ
สาม
มันเหมือนกับว่าผมเป็น
แค่ร่างเปล่าๆ
เก่งมาก
คุณทำได้ดีแล้ว
มันมีอุปสรรคเยอะมาก แต่เขาเป็นนักสู้
และตราบที่เขายังยินดีสู้ และพยายามทำให้ตัวเองดีขึ้นเรื่อยๆ
นั่นก็เพียงพอแล้วสำหรับฉัน
จะไปว่ายน้ำเหรอ
ไม่มีทาง
รู้นี่ว่าผมว่ายน้ำไม่เป็น
ก่อนตาย ผมสัญญาว่าจะหัดว่ายน้ำให้ได้
แล้วก็จะกลับไปเรียนด้วย
เพราะตอนนี้ผมมีโอกาสที่จะ…
ได้เป็นโค้ชระดับมหาลัยในเร็วๆ นี้ และ…
อาจจะ…
หลังจากนั้น อาจจะไปโค้ชในเอ็นบีเอก็ได้ ถ้าอยากทำ
แต่ผมอยากใช้การเป็นโค้ชในมหาลัย เพื่อกลับไปเรียนหนังสือ
ยายของผมกลับไปเรียนตอนอายุ 50
แล้วก็เรียนจบด้วย
ตอนเราออกจากโรงพยาบาล ฉันไม่ได้คิดเยอะ แต่ก็คิดว่า
"โอ้ แล้วลามาร์จะไปอยู่ที่ไหนล่ะเนี่ย"
ตอนนั้นลามาร์แทบจะพูดไม่ได้
เขาพูดได้บ้าง แต่มันเหมือน…
ทุกอย่างช้าไปหมด
เขาอาบน้ำเองไม่ได้
เราต้องลองน้ำให้ก่อนอาบ เพราะเขาแยกน้ำร้อนน้ำเย็นไม่ออก
ฉันเลยเช่าบ้านหลังหนึ่งในย่านที่ฉันอยู่ให้เขา
เตรียมทั้งผู้ดูแล ทั้งเชฟไว้ให้
เราตั้งใจจะฟื้นฟูสภาพร่างกายเขาให้ได้
ถ้าคุณเคยได้กลิ่นแคร็กโคเคน
มันเป็นกลิ่นที่น่ารังเกียจที่สุด แบบที่จำได้ขึ้นใจเลยค่ะ
คุณไม่มีทางจำมันสับสนกับอย่างอื่นได้แน่
ฉันจำได้ว่าแวะไปที่บ้านนั้น แล้วได้กลิ่นแคร็ก
โอเค ฉันจะย่องเข้าไป ให้เงียบที่สุดเท่าที่จะทำได้
แล้วดูว่าผู้ชายคนนี้ทำอะไรอยู่
ฉันจำได้ว่าค่อยๆ ย่องขึ้นบันได
เขาอยู่ในห้องนอน นั่งอยู่ปลายเตียง
กำลังสูบแคร็ก
ฉันต่อยหน้าเขาเลย
"ฉันต้องหยุดทุกอย่างในชีวิตตัวเอง เพื่อมาดูแลคุณนะ
คุณไปเอาของพวกนี้มาได้ยังไง คุณไม่มีโทรศัพท์ด้วยซ้ำ
พูดก็ยังไม่ได้"
แต่เซอร์ไพรส์ เขามีโทรศัพท์
สภาพร่างกายเขาดีขึ้นกว่าที่ฉันรู้มาก
เขาหลอกฉัน เพื่อที่ฉันจะได้จัดหา ไลฟ์สไตล์แบบนี้ให้เขาต่อไป
ฉันบอกว่า "คุณต้องออกจากบ้านนี้ภายในวันจันทร์
พอกันที ฉันจะไม่เสียเงินจ่ายอะไรอีกแล้ว"
(โอดอม, ลามาร์)
"และฉันไม่อยากพูดกับคุณอีก"
โคลอี้ คาร์เดเชียนยื่นฟ้องหย่าลามาร์ โอดอม
เป็นครั้งที่สอง
ก่อนหน้านี้เธอยื่นฟ้องหย่าในปี 2013 แต่แล้วก็ถอนคำร้อง
หลังจากอดีตนักบาสเอ็นบีเอ ถูกพบหมดสติในซ่องที่เนวาดา
ผมพยายามคิดว่า ใครมันช่าง…
ถ้าคุณรู้ว่าลามาร์ โอดอมเพิ่งผ่านเรื่องแบบนั้นมา
คุณเอาโคเคนให้เขาได้ยังไง
มันโคตรแย่
พ่อเหมือนอยู่ในช่วงทัวร์ไถ่บาปนิดๆ
พ่อเดินทางไปงานต่างๆ ในแอลเอ
ไปดูโคบีแข่งเกมสุดท้ายด้วย
โคบีๆ
แต่พ่อไม่เคยไปบำบัดเลยค่ะ
พ่อแค่ทำเหมือนเรื่องที่เคยนอนโคม่า ไม่เคยเกิดขึ้น
พ่อไปงานของคานเย เวสต์ ที่แมดิสันสแควร์การ์เดน
แล้วฉันก็แบบ "พ่อยังไม่ได้มาหาหนูด้วยซ้ำ
พ่อทำอะไรของพ่อเนี่ย"
ฉันว่าเวลาคุณมองใครสักคนแค่ในฐานะคนติดยา
แบบว่า "คุณเริ่มเสพเอง ก็เป็นความผิดคุณนั่นแหละ"
หรือ "ให้ตาย โตได้แล้ว หยุดซะที"
แต่เปล่าเลย เมื่อคุณได้รู้เรื่องราวจริงๆ
คุณจะเห็นได้ว่ามันทำให้คุณถลำลึกไปได้แค่ไหน
ฉันรู้สึกว่าลามาร์ต่อสู้ดิ้นรนมาทั้งชีวิต
เขาโทษตัวเองกับเหตุการณ์ โศกนาฏกรรมหลายอย่างในชีวิต
และบางครั้งฉันก็คิดว่า เขาใช้เหตุการณ์เหล่านั้นมาอธิบายกับตัวเอง
ว่าทำไมเขาถึงทำร้ายตัวเองแบบนี้ เพราะมันเหมือนกับว่า
"ฉันไปทำเรื่องเลวร้ายมา แต่ฉันมีเหตุผลเต็มกระเป๋าเลยนะ"
เพราะชีวิตของลามาร์มันไม่ธรรมดาเลย
ใช่ มันมีทั้งดีและร้าย แต่ก็โคตรจะไม่ธรรมดาเลย
และเขาควรจะยอมรับเรื่องนั้นให้ได้
ผมอาจเลือกพึ่งพาครอบครัว
แต่คนส่วนใหญ่ทอดทิ้งคุณให้แตกสลายคนเดียว
แม้แต่คนที่บอกว่ารักคุณ
สุดท้ายคนเราก็แสดงธาตุแท้ออกมา
ผมเลยไม่ค่อยไว้ใจใครเท่าไหร่
เอาละ โอเค
ตลอดหลายปีที่ผ่านมา แฟนๆ ส่งจดหมายมาหาฉันที่นี่
และฉันก็ตั้งใจไว้ว่าทุกครั้งที่ลามาร์เข้าเมือง ฉันจะให้เขาเซ็นให้ได้
ฉันเลยเก็บรวบรวมจดหมายไว้ แล้วเอาให้เขาเซ็น
"ถึงคุณโอดอม ผมเป็นแฟนบาสตัวจริง
ผมชอบสไตล์การเล่นของคุณมาก
และหวังว่าคุณจะเซ็นการ์ดรุกกี้ ของคุณให้ผมสักใบ
ขอบคุณมากครับ จากไบรอัน อิงแกรม"
และนี่ก็การ์ดรุกกี้สองใบของเขา
โอ้ เขาดูน่ารักมาก
ภาพนี้เขาแอบดูเหมือนไมเคิล จอร์แดนนิดๆ นะ
ดูสิ
ดูซะก่อน ดูเจ้าเก๋าเกมนั่น
ดูเจ้าเก๋าเกมจัดให้เพื่อนร่วมทีมทำแต้มสิ ทั้งที่โดนฟาวล์สามครั้งแล้ว
ถึงช่วงสองสามปีที่ผ่านมา พ่อจะดูเป็นผู้เป็นคนขึ้นมาก
แต่บางครั้งผมก็รู้สึกว่า ต้องคอยดึงเขากลับเข้าที่เข้าทาง
โอเค ควอเตอร์สี่ ตามอยู่ 18 แต้ม
มันเหมือนคุณเป็นพ่อ แล้วเขาเป็นลูกแทนเลยครับ
เหมือนเขาเป็นเด็กเล็กๆ
เราทุกคนต้องโตขึ้นอีกเยอะ แต่ผมรู้สึกว่าเขา…
เขาก็ต้องโตขึ้นอีกเยอะเหมือนกัน
- เอาหน่อยน่า - โอ๊ย เวร
ตอนที่ผมไปออกรายการเรียลลิตี้บิ๊กบราเธอร์ ผมอยู่ที่นั่น…
ผมอยู่ที่นั่น 30 วันได้
ในบรรดา 30 วันนั้น
ผมฝันถึงโคบีสี่ครั้ง
ผมจำความฝันสุดท้ายได้ชัดเลย เรากำลังแข่งชู้ตลูกกัน
มีบิลลี่ คริสตัลเป็นพิธีกร แค่นี้ก็รู้แล้วว่าเป็นความฝัน จริงไหม
ก่อนที่โคบีจะชู้ตก่อน เขาหันมามอง…
เขาหันมามองผม แล้วพูดว่า
"แอลโอ ชีวิตหลังความตาย ไม่ได้เป็นอย่างที่คนคิดกันหรอก"
พอเขาพูดแบบนั้น ผมก็คิดว่า
"ตอนนี้แหละ ต้องทำตัวให้ดีขึ้นแล้ว"
อย่าให้ผมออกกำลังกายช่วงล่างอีกเชียว
เจ๋งเลย ไว้ผมโทรกลับนะ
ผมใส่กางเกงแบบนี้เดินขึ้นเขาดูไม่แปลกใช่ไหม
ไม่ครับ ดูดีแล้ว
ผมว่ามันบ้าเหมือนกันนะ เพราะสุดท้ายแล้ว
เราทุกคนก็แค่พยายามค้นหาคำตอบ
สำหรับผม มันคือการค้นหา และสำรวจความหมายของชีวิต
ทำไมผมถึงยังอยู่ ทำไมพระเจ้าถึงไว้ชีวิตผม
ผมเส้นเลือดในสมองแตก 12 ครั้ง หัวใจวายหกครั้ง
มันไม่ใช่เรื่องธรรมดาเลย
ให้ตาย
ไม่ได้จะพูดอะไรลามกนะ แต่ผมไม่อยากถอดกางเกงตรงนั้น
ผมยังใส่กางเกงอยู่ แต่พวกคุณเดินตามไม่ทันด้วยซ้ำ
โอ๊ะ ไม่นี่นา คุณตามทัน
ผมพูดไปเรื่อยแล้ว
แบบว่า พับผ่าสิ
ผมมีทั้งคลิปเปอร์ส เลเกอร์ส โคลอี้
ความตาย ชีวิต ลูกๆ ช่วงเวลานี้
ผมว่าทุกคนคงรู้ว่าผมเสพติดเซ็กซ์กับยาเสพติด
บาสเกตบอลมันแก้ปัญหาชีวิตผม หรือสร้างปัญหาให้ผมกันแน่
ผมคงตอบว่าทั้งคู่
มันช่วยผมเพราะมันเป็นที่หลบภัย เป็นที่ปลอดภัยของผมเสมอ
แต่ชื่อเสียง เงินทองทั้งหมดที่เข้ามา เห็นชัดเลยว่าผมยังไม่พร้อมสำหรับมัน
แล้วมันก็บ้ามาก ผมคิดเรื่องนี้ตลอดเวลา
มันจะกลายเป็นที่ปลอดภัยของผมอยู่ไหม
ถ้าวันหนึ่งไม่มีใครรู้ว่าผมเป็นใคร
หรือมันจะทำให้ผมสติแตกกันแน่
ใครจะไปรู้
มีคนเข้ามาทักทายผมตลอด
จำผมได้ ทักทายผม
ผมออกจากเอ็นบีเอมากี่ปีแล้วนะ สิบปีใช่ไหม
ผมรู้ว่าผมยังอยู่ตรงนี้เพื่อเหตุผลบางอย่าง
และเมื่อผมรู้ว่ามันคืออะไร…
คอยดูได้เลย
จบกันทีสารคดีเรียลเซ็กซ์
ตอนนี้ผมจะเป็นลูกรัก Netflix แล้ว สารคดีนี้จะทำให้ผมดังระดับตัวท็อปเลยไหม
ผมสนใจนะ ผมพร้อมไปเวกัสแล้ว เพื่อน
- คุณจะไปเวกัสคืนนี้เหรอ - ช่างแม่งสิ
ผมจะไปแต่งงานกับใครสักคนที่เวกัส ช่างแม่งสิ
ผมแค่…
ผมล้อเล่นนะ
- รู้หรอกว่าล้อเล่น - ล้อเล่นเฉยๆ
คำบรรยายโดย มนัสวี ศักดิษฐานนท์ ัส ช่างแม่งสิ